pli: Atha kho bhagavā “māro ayaṁ pāpimā” iti viditvā māraṁ pāpimantaṁ gāthāhi ajjhabhāsi:


nikaya: sn

layer: root

title_pli: Saṁyutta Nikāya 4.6 1. Paṭhamavagga

pli: “Yo suññagehāni sevati,


pli: Seyyā so muni attasaññato;


pli: Vossajja careyya tattha so,


pli: Patirūpañhi tathāvidhassa taṁ.


pli: Carakā bahū bheravā bahū,


pli: Atho ḍaṁsasarīsapā bahū;


pli: Lomampi na tattha iñjaye,


pli: Suññāgāragato mahāmuni.


pli: Nabhaṁ phaleyya pathavī caleyya,


pli: Sabbepi pāṇā uda santaseyyuṁ;


pli: Sallampi ce urasi pakappayeyyuṁ,


pli: Upadhīsu tāṇaṁ na karonti buddhā”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


title_pli: Saṁyutta Nikāya 4.7 1. Paṭhamavagga

pli: Saṁyutta Nikāya 4.7


pli: 1. Paṭhamavagga


pli: Supatisutta


pli: Ekaṁ samayaṁ bhagavā rājagahe viharati veḷuvane kalandakanivāpe.


pli: Atha kho bhagavā bahudevarattiṁ abbhokāse caṅkamitvā rattiyā paccūsasamayaṁ pāde pakkhāletvā vihāraṁ pavisitvā


pli: dakkhiṇena passena sīhaseyyaṁ kappesi pāde pādaṁ accādhāya sato sampajāno uṭṭhānasaññaṁ manasi karitvā.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Kiṁ soppasi kiṁ nu soppasi,


pli: Kimidaṁ soppasi dubbhago viya;


pli: Suññamagāranti soppasi,


pli: Kimidaṁ soppasi sūriye uggate”ti.


pli: “Yassa jālinī visattikā,


pli: Taṇhā natthi kuhiñci netave;


pli: Sabbūpadhiparikkhayā buddho,


pli: Soppati kiṁ tavettha mārā”ti.


pli: Atha kho māro pāpimā …pe… tatthevantaradhāyīti.


title_pli: Saṁyutta Nikāya 4.8 1. Paṭhamavagga

pli: Saṁyutta Nikāya 4.8


pli: Nandatisutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho māro pāpimā yena bhagavā tenupasaṅkami; upasaṅkamitvā bhagavato santike imaṁ gāthaṁ abhāsi:


pli: “Nandati puttehi puttimā,


pli: Gomā gobhi tatheva nandati;


pli: Upadhīhi narassa nandanā,


pli: Na hi so nandati yo nirūpadhī”ti.


pli: “Socati puttehi puttimā,


pli: Gomā gobhi tatheva socati;


pli: Upadhīhi narassa socanā,


pli: Na hi so socati yo nirūpadhī”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


title_pli: Saṁyutta Nikāya 4.9 1. Paṭhamavagga

pli: Saṁyutta Nikāya 4.9


pli: 1. Paṭhamavagga


pli: Paṭhamaāyusutta


pli: ekaṁ samayaṁ bhagavā rājagahe viharati veḷuvane kalandakanivāpe.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Appamidaṁ, bhikkhave, manussānaṁ āyu.


pli: Gamanīyo samparāyo, kattabbaṁ kusalaṁ, caritabbaṁ brahmacariyaṁ.


pli: Natthi jātassa amaraṇaṁ.


pli: Yo, bhikkhave, ciraṁ jīvati, so vassasataṁ appaṁ vā bhiyyo”ti.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Dīghamāyu manussānaṁ,


pli: na naṁ hīḷe suporiso;


pli: Careyya khīramattova,


pli: natthi maccussa āgamo”ti.


pli: “Appamāyu manussānaṁ,


pli: hīḷeyya naṁ suporiso;


pli: Careyyādittasīsova,


pli: natthi maccussa nāgamo”ti.


pli: Atha kho māro …pe… tatthevantaradhāyīti.


title_pli: Saṁyutta Nikāya 40.1 1. Moggallānavagga

pli: Saṁyutta Nikāya 40.1


pli: 1. Moggallānavagga


pli: Paṭhamajhānapañhāsutta


pli: Ekaṁ samayaṁ āyasmā mahāmoggallāno sāvatthiyaṁ viharati jetavane anāthapiṇḍikassa ārāme.


pli: Tatra kho āyasmā mahāmoggallāno bhikkhū āmantesi:


pli: “āvuso bhikkhave”ti.


pli: “Āvuso”ti kho te bhikkhū āyasmato mahāmoggallānassa paccassosuṁ.


pli: Āyasmā mahāmoggallāno etadavoca:


pli: “Idha mayhaṁ, āvuso, rahogatassa paṭisallīnassa evaṁ cetaso parivitakko udapādi:


pli: ‘paṭhamaṁ jhānaṁ, paṭhamaṁ jhānan’ti vuccati.


pli: Katamaṁ nu kho paṭhamaṁ jhānanti?


pli: Tassa mayhaṁ, āvuso, etadahosi:


pli: ‘idha bhikkhu vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati.


pli: Idaṁ vuccati paṭhamaṁ jhānan’ti.


pli: So khvāhaṁ, āvuso, vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharāmi.


pli: Tassa mayhaṁ, āvuso, iminā vihārena viharato kāmasahagatā saññāmanasikārā samudācaranti.


pli: Atha kho maṁ, āvuso, bhagavā iddhiyā upasaṅkamitvā etadavoca:


pli: ‘moggallāna, moggallāna.


pli: Mā, brāhmaṇa, paṭhamaṁ jhānaṁ pamādo, paṭhame jhāne cittaṁ saṇṭhapehi, paṭhame jhāne cittaṁ ekodiṁ karohi, paṭhame jhāne cittaṁ samādahā’ti.


pli: So khvāhaṁ, āvuso, aparena samayena vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja vihāsiṁ.


pli: Yañhi taṁ, āvuso, sammā vadamāno vadeyya:


pli: ‘satthārānuggahito sāvako mahābhiññataṁ patto’ti, mamaṁ taṁ sammā vadamāno vadeyya:


pli: ‘satthārānuggahito sāvako mahābhiññataṁ patto’”ti.


pli: Paṭhamaṁ.


title_pli: Saṁyutta Nikāya 40.10 1. Moggallānavagga

pli: Saṁyutta Nikāya 40.10


pli: 1. Moggallānavagga


pli: Sakkasutta


pli: Atha kho āyasmā mahāmoggallāno—seyyathāpi nāma balavā puriso samiñjitaṁ vā bāhaṁ pasāreyya, pasāritaṁ vā bāhaṁ samiñjeyya; evameva—jetavane antarahito devesu tāvatiṁsesu pāturahosi.


pli: Atha kho sakko devānamindo pañcahi devatāsatehi saddhiṁ yenāyasmā mahāmoggallāno tenupasaṅkami; upasaṅkamitvā āyasmantaṁ mahāmoggallānaṁ abhivādetvā ekamantaṁ aṭṭhāsi. Ekamantaṁ ṭhitaṁ kho sakkaṁ devānamindaṁ āyasmā mahāmoggallāno etadavoca:


pli: “Sādhu kho, devānaminda, buddhasaraṇagamanaṁ hoti.


pli: Buddhasaraṇagamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, dhammasaraṇagamanaṁ hoti.


pli: Dhammasaraṇagamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, saṅghasaraṇagamanaṁ hoti.


pli: Saṅghasaraṇagamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti.


pli: “Sādhu kho, mārisa moggallāna, buddhasaraṇagamanaṁ hoti.


pli: Buddhasaraṇagamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, dhammasaraṇagamanaṁ hoti.


pli: Dhammasaraṇagamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, saṅgha …pe…


pli: sugatiṁ saggaṁ lokaṁ upapajjantī”ti.


pli: Atha kho sakko devānamindo chahi devatāsatehi saddhiṁ …pe…


pli: atha kho sakko devānamindo sattahi devatāsatehi saddhiṁ …pe…


pli: atha kho sakko devānamindo aṭṭhahi devatāsatehi saddhiṁ …pe…


pli: atha kho sakko devānamindo asītiyā devatāsahassehi saddhiṁ yenāyasmā mahāmoggallāno tenupasaṅkami; upasaṅkamitvā āyasmantaṁ mahāmoggallānaṁ abhivādetvā ekamantaṁ aṭṭhāsi. Ekamantaṁ ṭhitaṁ kho sakkaṁ devānamindaṁ āyasmā mahāmoggallāno etadavoca:


pli: Sādhu kho, mārisa moggallāna, dhammasaraṇagamanaṁ hoti …pe…


pli: sādhu kho, mārisa moggallāna, saṅghasaraṇagamanaṁ hoti.


pli: Saṅghasaraṇagamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti.


pli: Atha kho sakko devānamindo pañcahi devatāsatehi saddhiṁ yenāyasmā mahāmoggallāno tenupasaṅkami; upasaṅkamitvā āyasmantaṁ mahāmoggallānaṁ abhivādetvā ekamantaṁ aṭṭhāsi. Ekamantaṁ ṭhitaṁ kho sakkaṁ devānamindaṁ āyasmā mahāmoggallāno etadavoca:


pli: “Sādhu kho, devānaminda, buddhe aveccappasādena samannāgamanaṁ hoti:


pli: ‘itipi so bhagavā arahaṁ sammāsambuddho vijjācaraṇasampanno sugato lokavidū anuttaro purisadammasārathi satthā devamanussānaṁ buddho bhagavā’ti.


pli: Buddhe aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, dhamme aveccappasādena samannāgamanaṁ hoti:


pli: ‘svākkhāto bhagavatā dhammo sandiṭṭhiko akāliko ehipassiko opaneyyiko paccattaṁ veditabbo viññūhī’ti.


pli: Dhamme aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, saṅghe aveccappasādena samannāgamanaṁ hoti:


pli: ‘suppaṭipanno bhagavato sāvakasaṅgho, ujuppaṭipanno bhagavato sāvakasaṅgho, ñāyappaṭipanno bhagavato sāvakasaṅgho, sāmīcippaṭipanno bhagavato sāvakasaṅgho, yadidaṁ cattāri purisayugāni aṭṭha purisapuggalā esa bhagavato sāvakasaṅgho āhuneyyo pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassā’ti.


pli: Saṅghe aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, ariyakantehi sīlehi samannāgamanaṁ hoti akhaṇḍehi acchiddehi asabalehi akammāsehi bhujissehi viññuppasatthehi aparāmaṭṭhehi samādhisaṁvattanikehi.


pli: Ariyakantehi sīlehi samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti.


pli: “Sādhu kho, mārisa moggallāna, buddhe aveccappasādena samannāgamanaṁ hoti:


pli: ‘itipi so …pe… satthā devamanussānaṁ buddho bhagavā’ti.


pli: Buddhe aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, dhamme aveccappasādena samannāgamanaṁ hoti:


pli: ‘svākkhāto bhagavatā dhammo …pe… paccattaṁ veditabbo viññūhī’ti.


pli: Dhamme aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, saṅghe aveccappasādena samannāgamanaṁ hoti:


pli: ‘suppaṭipanno bhagavato sāvakasaṅgho …pe… anuttaraṁ puññakkhettaṁ lokassā’ti.


pli: Saṅghe aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, ariyakantehi sīlehi samannāgamanaṁ hoti akhaṇḍehi …pe… samādhisaṁvattanikehi.


pli: Ariyakantehi sīlehi samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti.


pli: Atha kho sakko devānamindo chahi devatāsatehi saddhiṁ …pe….


pli: Atha kho sakko devānamindo sattahi devatāsatehi saddhiṁ …pe….


pli: Atha kho sakko devānamindo aṭṭhahi devatāsatehi saddhiṁ …pe….


pli: Atha kho sakko devānamindo asītiyā devatāsahassehi saddhiṁ yenāyasmā mahāmoggallāno tenupasaṅkami; upasaṅkamitvā āyasmantaṁ mahāmoggallānaṁ abhivādetvā ekamantaṁ aṭṭhāsi. Ekamantaṁ ṭhitaṁ kho sakkaṁ devānamindaṁ āyasmā mahāmoggallāno etadavoca:


pli: “Sādhu kho, devānaminda, buddhe aveccappasādena samannāgamanaṁ hoti:


pli: ‘itipi so bhagavā …pe… satthā devamanussānaṁ buddho bhagavā’ti.


pli: Buddhe aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, dhamme aveccappasādena samannāgamanaṁ hoti:


pli: Dhamme aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, saṅghe aveccappasādena samannāgamanaṁ hoti:


pli: Saṅghe aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, ariyakantehi sīlehi samannāgamanaṁ hoti akhaṇḍehi …pe… samādhisaṁvattanikehi.


pli: Ariyakantehi sīlehi samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti.


pli: “Sādhu kho, mārisa moggallāna, buddhe aveccappasādena samannāgamanaṁ hoti:


pli: Buddhe aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, dhamme aveccappasādena samannāgamanaṁ hoti:


pli: ‘svākkhāto bhagavatā dhammo …pe… paccattaṁ veditabbo viññūhī’ti.


pli: Dhamme aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, saṅghe aveccappasādena samannāgamanaṁ hoti:


pli: ‘suppaṭipanno bhagavato sāvakasaṅgho …pe… anuttaraṁ puññakkhettaṁ lokassā’ti.


pli: Saṅghe aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, ariyakantehi sīlehi samannāgamanaṁ hoti akhaṇḍehi …pe… samādhisaṁvattanikehi.


pli: Ariyakantehi sīlehi samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjantī”ti.


pli: Atha kho sakko devānamindo pañcahi devatāsatehi saddhiṁ yenāyasmā mahāmoggallāno tenupasaṅkami …pe…


pli: ekamantaṁ ṭhitaṁ kho sakkaṁ devānamindaṁ āyasmā mahāmoggallāno etadavoca:


pli: “Sādhu kho, devānaminda, buddhasaraṇagamanaṁ hoti.


pli: Buddhasaraṇagamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Te aññe deve dasahi ṭhānehi adhigaṇhanti—


pli: dibbena āyunā, dibbena vaṇṇena, dibbena sukhena, dibbena yasena, dibbena ādhipateyyena, dibbehi rūpehi, dibbehi saddehi, dibbehi gandhehi, dibbehi rasehi, dibbehi phoṭṭhabbehi.


pli: Sādhu kho, devānaminda, dhammasaraṇagamanaṁ hoti.


pli: Dhammasaraṇagamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, saṅghasaraṇagamanaṁ hoti.


pli: Saṅghasaraṇagamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: dibbena āyunā, dibbena vaṇṇena, dibbena sukhena, dibbena yasena, dibbena ādhipateyyena, dibbehi rūpehi, dibbehi saddehi, dibbehi gandhehi, dibbehi rasehi, dibbehi phoṭṭhabbehī”ti.


pli: “Sādhu kho, mārisa moggallāna, buddhasaraṇagamanaṁ hoti.


pli: Buddhasaraṇagamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: dibbena āyunā …pe… dibbehi phoṭṭhabbehi.


pli: Sādhu kho, mārisa moggallāna, dhammasaraṇagamanaṁ hoti …pe….


pli: Sādhu kho, mārisa moggallāna, saṅghasaraṇagamanaṁ hoti.


pli: Saṅghasaraṇagamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Atha kho sakko devānamindo chahi devatāsatehi saddhiṁ …pe…


pli: atha kho sakko devānamindo sattahi devatāsatehi saddhiṁ …pe…


pli: atha kho sakko devānamindo aṭṭhahi devatāsatehi saddhiṁ …pe…


pli: atha kho sakko devānamindo asītiyā devatāsahassehi saddhiṁ yenāyasmā mahāmoggallāno tenupasaṅkami; upasaṅkamitvā āyasmantaṁ mahāmoggallānaṁ abhivādetvā ekamantaṁ aṭṭhāsi. Ekamantaṁ ṭhitaṁ kho sakkaṁ devānamindaṁ āyasmā mahāmoggallāno etadavoca:


pli: “Sādhu kho, devānaminda, buddhasaraṇagamanaṁ hoti.


pli: Buddhasaraṇagamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Te aññe deve dasahi ṭhānehi adhigaṇhanti—


pli: Sādhu kho, devānaminda, dhammasaraṇagamanaṁ hoti …pe….


pli: Sādhu kho, devānaminda, saṅghasaraṇagamanaṁ hoti.


pli: Saṅghasaraṇagamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: dibbena āyunā, dibbena vaṇṇena, dibbena sukhena, dibbena yasena, dibbena ādhipateyyena, dibbehi rūpehi, dibbehi saddehi, dibbehi gandhehi, dibbehi rasehi, dibbehi phoṭṭhabbehī”ti.


pli: “Sādhu kho, mārisa moggallāna, buddhasaraṇagamanaṁ hoti …pe…


pli: sādhu kho, mārisa moggallāna, dhammasaraṇagamanaṁ hoti …pe…


pli: sādhu kho, mārisa moggallāna, saṅghasaraṇagamanaṁ hoti.


pli: Atha kho sakko devānamindo pañcahi devatāsatehi saddhiṁ yenāyasmā mahāmoggallāno tenupasaṅkami; upasaṅkamitvā āyasmantaṁ mahāmoggallānaṁ abhivādetvā ekamantaṁ aṭṭhāsi. Ekamantaṁ ṭhitaṁ kho sakkaṁ devānamindaṁ āyasmā mahāmoggallāno etadavoca:


pli: “Sādhu kho, devānaminda, buddhe aveccappasādena samannāgamanaṁ hoti:


pli: ‘itipi so bhagavā …pe… satthā devamanussānaṁ buddho bhagavā’ti.


pli: Buddhe aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: dibbena āyunā …pe… dibbehi phoṭṭhabbehi.


pli: Sādhu kho, devānaminda, dhamme aveccappasādena samannāgamanaṁ hoti:


pli: ‘svākkhāto bhagavatā dhammo …pe… paccattaṁ veditabbo viññūhī’ti.


pli: Dhamme aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti …pe….


pli: Sādhu kho, devānaminda, saṅghe aveccappasādena samannāgamanaṁ hoti:


pli: ‘suppaṭipanno bhagavato sāvakasaṅgho …pe… lokassā’ti.


pli: Saṅghe aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti …pe….


pli: Sādhu kho, devānaminda, ariyakantehi sīlehi samannāgamanaṁ hoti akhaṇḍehi …pe… samādhisaṁvattanikehi.


pli: Ariyakantehi sīlehi samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Te aññe deve dasahi ṭhānehi adhigaṇhanti—


pli: dibbena āyunā …pe… dibbehi phoṭṭhabbehī”ti.


pli: “Sādhu kho, mārisa moggallāna, buddhe aveccappasādena samannāgamanaṁ hoti:


pli: Buddhe aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, dhamme aveccappasādena samannāgamanaṁ hoti:


pli: Dhamme aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, saṅghe aveccappasādena samannāgamanaṁ hoti:


pli: Saṅghe aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti …pe….


pli: Sādhu kho, mārisa moggallāna, ariyakantehi sīlehi samannāgamanaṁ hoti akhaṇḍehi …pe… samādhisaṁvattanikehi.


pli: Ariyakantehi sīlehi samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Atha kho sakko devānamindo chahi devatāsatehi saddhiṁ …pe…


pli: atha kho sakko devānamindo sattahi devatāsatehi saddhiṁ …pe…


pli: atha kho sakko devānamindo aṭṭhahi devatāsatehi saddhiṁ …pe…


pli: atha kho sakko devānamindo asītiyā devatāsahassehi saddhiṁ yenāyasmā mahāmoggallāno tenupasaṅkami; upasaṅkamitvā āyasmantaṁ mahāmoggallānaṁ abhivādetvā ekamantaṁ aṭṭhāsi. Ekamantaṁ ṭhitaṁ kho sakkaṁ devānamindaṁ āyasmā mahāmoggallāno etadavoca:


pli: “Sādhu kho, devānaminda, buddhe aveccappasādena samannāgamanaṁ hoti:


pli: ‘itipi so bhagavā arahaṁ sammāsambuddho vijjācaraṇasampanno sugato lokavidū anuttaro purisadammasārathi satthā devamanussānaṁ buddho bhagavā’ti.


pli: Buddhe aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Te aññe deve dasahi ṭhānehi adhigaṇhanti—


pli: dibbena āyunā, dibbena vaṇṇena, dibbena sukhena, dibbena yasena, dibbena ādhipateyyena, dibbehi rūpehi, dibbehi saddehi, dibbehi gandhehi, dibbehi rasehi, dibbehi phoṭṭhabbehi.


pli: Sādhu kho, devānaminda, dhamme aveccappasādena samannāgamanaṁ hoti:


pli: ‘svākkhāto bhagavatā dhammo sandiṭṭhiko akāliko ehipassiko opaneyyiko paccattaṁ veditabbo viññūhī’ti.


pli: Dhamme aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: dibbena āyunā …pe… dibbehi phoṭṭhabbehi.


pli: Sādhu kho, devānaminda, saṅghe aveccappasādena samannāgamanaṁ hoti:


pli: ‘suppaṭipanno bhagavato sāvakasaṅgho, ujuppaṭipanno bhagavato sāvakasaṅgho, ñāyappaṭipanno bhagavato sāvakasaṅgho, sāmīcippaṭipanno bhagavato sāvakasaṅgho, yadidaṁ cattāri purisayugāni aṭṭha purisapuggalā esa bhagavato sāvakasaṅgho āhuneyyo pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassā’ti.


pli: Saṅghe aveccappasādena samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, devānaminda, ariyakantehi sīlehi samannāgamanaṁ hoti akhaṇḍehi acchiddehi asabalehi akammāsehi bhujissehi viññuppasatthehi aparāmaṭṭhehi samādhisaṁvattanikehi.


pli: Ariyakantehi sīlehi samannāgamanahetu kho, devānaminda, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: dibbena āyunā, dibbena vaṇṇena, dibbena sukhena, dibbena yasena, dibbena ādhipateyyena, dibbehi rūpehi, dibbehi saddehi, dibbehi gandhehi, dibbehi rasehi, dibbehi phoṭṭhabbehī”ti.


pli: “Sādhu kho, mārisa moggallāna, buddhe aveccappasādena samannāgamanaṁ hoti:


pli: ‘itipi so bhagavā …pe… satthā devamanussānaṁ buddho bhagavā’ti.


pli: Buddhe aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sādhu kho, mārisa moggallāna, dhamme aveccappasādena samannāgamanaṁ hoti:


pli: ‘svākkhāto bhagavatā dhammo …pe… paccattaṁ veditabbo viññūhī’ti.


pli: Dhamme aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Te aññe deve dasahi ṭhānehi adhigaṇhanti—


pli: Sādhu kho, mārisa moggallāna, saṅghe aveccappasādena samannāgamanaṁ hoti:


pli: ‘suppaṭipanno bhagavato sāvakasaṅgho …pe… anuttaraṁ puññakkhettaṁ lokassā’ti.


pli: Saṅghe aveccappasādena samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: dibbena āyunā …pe… dibbehi phoṭṭhabbehi.


pli: Sādhu kho, mārisa moggallāna, ariyakantehi sīlehi samannāgamanaṁ hoti akhaṇḍehi …pe… samādhisaṁvattanikehi.


pli: Ariyakantehi sīlehi samannāgamanahetu kho, mārisa moggallāna, evam’idhekacce sattā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Dasamaṁ.


title_pli: Saṁyutta Nikāya 40.11 1. Moggallānavagga

pli: Saṁyutta Nikāya 40.11


pli: 1. Moggallānavagga


pli: Candanasutta


pli: Atha kho candano devaputto …pe….


pli: Atha kho suyāmo devaputto …pe….


pli: Atha kho santusito devaputto …pe….


pli: Atha kho sunimmito devaputto …pe….


pli: Atha kho vasavatti devaputto …pe….


pli: (Yathā sakkasuttaṁ tathā ime pañca peyyālā vitthāretabbā.)


pli: Ekādasamaṁ.


pli: Moggallānavaggo paṭhamo.


pli: Tassuddānaṁ


pli: Savitakkāvitakkañca,


pli: sukhena ca upekkhako;


pli: Ākāsañceva viññāṇaṁ,


pli: ākiñcaṁ nevasaññinā;


pli: Animitto ca sakko ca,


pli: candanekādasena cāti.


pli: Moggallānasaṁyuttaṁ samattaṁ.


title_pli: Saṁyutta Nikāya 40.2 1. Moggallānavagga

pli: Saṁyutta Nikāya 40.2


pli: 1. Moggallānavagga


pli: Dutiyajhānapañhāsutta


pli: “‘Dutiyaṁ jhānaṁ, dutiyaṁ jhānan’ti vuccati.


pli: Katamaṁ nu kho dutiyaṁ jhānanti?


pli: Tassa mayhaṁ, āvuso, etadahosi:


pli: ‘idha bhikkhu vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ upasampajja viharati.


pli: Idaṁ vuccati dutiyaṁ jhānan’ti.


pli: So khvāhaṁ, āvuso, vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ upasampajja viharāmi.


pli: Tassa mayhaṁ, āvuso, iminā vihārena viharato vitakkasahagatā saññāmanasikārā samudācaranti.


pli: Atha kho maṁ, āvuso, bhagavā iddhiyā upasaṅkamitvā etadavoca:


pli: ‘moggallāna, moggallāna.


pli: Mā, brāhmaṇa, dutiyaṁ jhānaṁ pamādo, dutiye jhāne cittaṁ saṇṭhapehi, dutiye jhāne cittaṁ ekodiṁ karohi, dutiye jhāne cittaṁ samādahā’ti.


pli: So khvāhaṁ, āvuso, aparena samayena vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ upasampajja vihāsiṁ.


pli: Yañhi taṁ, āvuso, sammā vadamāno vadeyya:


pli: ‘satthārānuggahito sāvako mahābhiññataṁ patto’ti, mamaṁ taṁ sammā vadamāno vadeyya:


pli: ‘satthārānuggahito sāvako mahābhiññataṁ patto’”ti.


pli: Dutiyaṁ.


title_pli: Saṁyutta Nikāya 40.3 1. Moggallānavagga

pli: Saṁyutta Nikāya 40.3


pli: 1. Moggallānavagga


pli: Tatiyajhānapañhāsutta


pli: “‘Tatiyaṁ jhānaṁ, tatiyaṁ jhānan’ti vuccati.


pli: Katamaṁ nu kho tatiyaṁ jhānanti?


pli: Tassa mayhaṁ, āvuso, etadahosi—


pli: idha bhikkhu pītiyā ca virāgā upekkhako ca viharati sato ca sampajāno sukhañca kāyena paṭisaṁvedeti, yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja viharati.


pli: Idaṁ vuccati tatiyaṁ jhānanti.


pli: So khvāhaṁ, āvuso, pītiyā ca virāgā upekkhako ca viharāmi sato ca sampajāno sukhañca kāyena paṭisaṁvedemi. Yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja viharāmi.


pli: Tassa mayhaṁ, āvuso, iminā vihārena viharato pītisahagatā saññāmanasikārā samudācaranti.


pli: Atha kho maṁ, āvuso, bhagavā iddhiyā upasaṅkamitvā etadavoca:


pli: ‘moggallāna, moggallāna.


pli: Mā, brāhmaṇa, tatiyaṁ jhānaṁ pamādo, tatiye jhāne cittaṁ saṇṭhapehi, tatiye jhāne cittaṁ ekodiṁ karohi, tatiye jhāne cittaṁ samādahā’ti.


pli: So khvāhaṁ, āvuso, aparena samayena pītiyā ca virāgā upekkhako ca viharāmi sato ca sampajāno sukhañca kāyena paṭisaṁvedemi, yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja vihāsiṁ.


pli: Yañhi taṁ āvuso sammā vadamāno vadeyya …pe… mahābhiññataṁ patto”ti.


pli: Tatiyaṁ.


title_pli: Saṁyutta Nikāya 40.4 1. Moggallānavagga

pli: Saṁyutta Nikāya 40.4


pli: Catutthajhānapañhāsutta


pli: “‘Catutthaṁ jhānaṁ, catutthaṁ jhānan’ti vuccati.


pli: Katamaṁ nu kho catutthaṁ jhānanti?


pli: Tassa mayhaṁ, āvuso, etadahosi:


pli: ‘idha bhikkhu sukhassa ca pahānā dukkhassa ca pahānā pubbeva somanassadomanassānaṁ atthaṅgamā adukkhamasukhaṁ upekkhāsatipārisuddhiṁ catutthaṁ jhānaṁ upasampajja viharati.


pli: Idaṁ vuccati catutthaṁ jhānan’ti.


pli: So khvāhaṁ, āvuso, sukhassa ca pahānā dukkhassa ca pahānā pubbeva somanassadomanassānaṁ atthaṅgamā adukkhamasukhaṁ upekkhāsatipārisuddhiṁ catutthaṁ jhānaṁ upasampajja viharāmi.


pli: Tassa mayhaṁ, āvuso, iminā vihārena viharato sukhasahagatā saññāmanasikārā samudācaranti.


pli: Mā, brāhmaṇa, catutthaṁ jhānaṁ pamādo, catutthe jhāne cittaṁ saṇṭhapehi, catutthe jhāne cittaṁ ekodiṁ karohi, catutthe jhāne cittaṁ samādahā’ti.


pli: So khvāhaṁ, āvuso, aparena samayena sukhassa ca pahānā dukkhassa ca pahānā pubbeva somanassadomanassānaṁ atthaṅgamā adukkhamasukhaṁ upekkhāsatipārisuddhiṁ catutthaṁ jhānaṁ upasampajja vihāsiṁ.


pli: Yañhi taṁ, āvuso, sammā vadamāno vadeyya …pe… mahābhiññataṁ patto”ti.


pli: Catutthaṁ.


title_pli: Saṁyutta Nikāya 40.5 1. Moggallānavagga

pli: Saṁyutta Nikāya 40.5


pli: 1. Moggallānavagga


pli: Ākāsānañcāyatanapañhāsutta


pli: Katamaṁ nu kho ākāsānañcāyatananti?


pli: ‘idha bhikkhu sabbaso rūpasaññānaṁ samatikkamā paṭighasaññānaṁ atthaṅgamā nānattasaññānaṁ amanasikārā ananto ākāsoti ākāsānañcāyatanaṁ upasampajja viharati.


pli: Idaṁ vuccati ākāsānañcāyatanan’ti.


pli: So khvāhaṁ, āvuso, sabbaso rūpasaññānaṁ samatikkamā paṭighasaññānaṁ atthaṅgamā nānattasaññānaṁ amanasikārā ananto ākāsoti ākāsānañcāyatanaṁ upasampajja viharāmi.


pli: Tassa mayhaṁ, āvuso, iminā vihārena viharato rūpasahagatā saññāmanasikārā samudācaranti.


pli: Atha kho maṁ, āvuso, bhagavā iddhiyā upasaṅkamitvā etadavoca:


pli: ‘moggallāna, moggallāna.


pli: Mā, brāhmaṇa, ākāsānañcāyatanaṁ pamādo, ākāsānañcāyatane cittaṁ saṇṭhapehi, ākāsānañcāyatane cittaṁ ekodiṁ karohi, ākāsānañcāyatane cittaṁ samādahā’ti.


pli: So khvāhaṁ, āvuso, aparena samayena sabbaso rūpasaññānaṁ samatikkamā paṭighasaññānaṁ atthaṅgamā nānattasaññānaṁ amanasikārā ananto ākāsoti ākāsānañcāyatanaṁ upasampajja vihāsiṁ.


pli: Pañcamaṁ.


title_pli: Saṁyutta Nikāya 40.6 1. Moggallānavagga

pli: Saṁyutta Nikāya 40.6


pli: Viññāṇañcāyatanapañhāsutta


pli: Katamaṁ nu kho viññāṇañcāyatananti?


pli: Tassa mayhaṁ, āvuso, etadahosi:


pli: ‘idha bhikkhu sabbaso ākāsānañcāyatanaṁ samatikkamma anantaṁ viññāṇanti viññāṇañcāyatanaṁ upasampajja viharati.


pli: Idaṁ vuccati viññāṇañcāyatanan’ti.


pli: So khvāhaṁ, āvuso, sabbaso ākāsānañcāyatanaṁ samatikkamma anantaṁ viññāṇanti viññāṇañcāyatanaṁ upasampajja viharāmi.


pli: Tassa mayhaṁ, āvuso, iminā vihārena viharato ākāsānañcāyatanasahagatā saññāmanasikārā samudācaranti.


pli: Mā, brāhmaṇa, viññāṇañcāyatanaṁ pamādo, viññāṇañcāyatane cittaṁ saṇṭhapehi, viññāṇañcāyatane cittaṁ ekodiṁ karohi, viññāṇañcāyatane cittaṁ samādahā’ti.


pli: So khvāhaṁ, āvuso, aparena samayena sabbaso ākāsānañcāyatanaṁ samatikkamma anantaṁ viññāṇanti viññāṇañcāyatanaṁ upasampajja vihāsiṁ.


pli: Yañhi taṁ, āvuso, sammā vadamāno vadeyya …pe… mahābhiññataṁ patto”ti.


pli: Chaṭṭhaṁ.


title_pli: Saṁyutta Nikāya 40.7 1. Moggallānavagga

pli: Saṁyutta Nikāya 40.7


pli: 1. Moggallānavagga


pli: Ākiñcaññāyatanapañhāsutta


pli: Katamaṁ nu kho ākiñcaññāyatananti?


pli: ‘idha bhikkhu sabbaso viññāṇañcāyatanaṁ samatikkamma natthi kiñcīti ākiñcaññāyatanaṁ upasampajja viharati.


pli: Idaṁ vuccati ākiñcaññāyatanan’ti.


pli: So khvāhaṁ, āvuso, sabbaso viññāṇañcāyatanaṁ samatikkamma natthi kiñcīti ākiñcaññāyatanaṁ upasampajja viharāmi.


pli: Tassa mayhaṁ, āvuso, iminā vihārena viharato viññāṇañcāyatanasahagatā saññāmanasikārā samudācaranti.


pli: Atha kho maṁ, āvuso, bhagavā iddhiyā upasaṅkamitvā etadavoca:


pli: ‘moggallāna, moggallāna.


pli: Mā, brāhmaṇa, ākiñcaññāyatanaṁ pamādo, ākiñcaññāyatane cittaṁ saṇṭhapehi, ākiñcaññāyatane cittaṁ ekodiṁ karohi, ākiñcaññāyatane cittaṁ samādahā’ti.


pli: So khvāhaṁ, āvuso, aparena samayena sabbaso viññāṇañcāyatanaṁ samatikkamma natthi kiñcīti ākiñcaññāyatanaṁ upasampajja vihāsiṁ.


pli: Sattamaṁ.


title_pli: Saṁyutta Nikāya 40.8 1. Moggallānavagga

pli: Saṁyutta Nikāya 40.8


pli: Nevasaññānāsaññāyatanapañhāsutta


pli: Katamaṁ nu kho nevasaññānāsaññāyatananti?


pli: Tassa mayhaṁ, āvuso, etadahosi:


pli: ‘idha bhikkhu sabbaso ākiñcaññāyatanaṁ samatikkamma nevasaññānāsaññāyatanaṁ upasampajja viharati.


pli: So khvāhaṁ, āvuso, sabbaso ākiñcaññāyatanaṁ samatikkamma nevasaññānāsaññāyatanaṁ upasampajja viharāmi.


pli: Tassa mayhaṁ, āvuso, iminā vihārena viharato ākiñcaññāyatanasahagatā saññāmanasikārā samudācaranti.


pli: Mā, brāhmaṇa, nevasaññānāsaññāyatanaṁ pamādo, nevasaññānāsaññāyatane cittaṁ saṇṭhapehi, nevasaññānāsaññāyatane cittaṁ ekodiṁ karohi, nevasaññānāsaññāyatane cittaṁ samādahā’ti.


pli: So khvāhaṁ, āvuso, aparena samayena sabbaso ākiñcaññāyatanaṁ samatikkamma nevasaññānāsaññāyatanaṁ upasampajja vihāsiṁ.


pli: Yañhi taṁ, āvuso, sammā vadamāno vadeyya …pe… mahābhiññataṁ patto”ti.


pli: Aṭṭhamaṁ.


title_pli: Saṁyutta Nikāya 40.9 1. Moggallānavagga

pli: Saṁyutta Nikāya 40.9


pli: 1. Moggallānavagga


pli: Animittapañhāsutta


pli: “‘Animitto cetosamādhi, animitto cetosamādhī’ti vuccati.


pli: Katamo nu kho animitto cetosamādhīti?


pli: ‘idha bhikkhu sabbanimittānaṁ amanasikārā animittaṁ cetosamādhiṁ upasampajja viharati.


pli: Ayaṁ vuccati animitto cetosamādhī’ti.


pli: So khvāhaṁ, āvuso, sabbanimittānaṁ amanasikārā animittaṁ cetosamādhiṁ upasampajja viharāmi.


pli: Tassa mayhaṁ, āvuso, iminā vihārena viharato nimittānusāri viññāṇaṁ hoti.


pli: Atha kho maṁ, āvuso, bhagavā iddhiyā upasaṅkamitvā etadavoca:


pli: ‘moggallāna, moggallāna.


pli: Mā, brāhmaṇa, animittaṁ cetosamādhiṁ pamādo, animitte cetosamādhismiṁ cittaṁ saṇṭhapehi, animitte cetosamādhismiṁ cittaṁ ekodiṁ karohi, animitte cetosamādhismiṁ cittaṁ samādahā’ti.


pli: So khvāhaṁ, āvuso, aparena samayena sabbanimittānaṁ amanasikārā animittaṁ cetosamādhiṁ upasampajja vihāsiṁ.


pli: Yañhi taṁ, āvuso, sammā vadamāno vadeyya:


pli: ‘satthārānuggahito sāvako mahābhiññataṁ patto’ti, mamaṁ taṁ sammā vadamāno vadeyya:


pli: ‘satthārānuggahito sāvako mahābhiññataṁ patto’”ti.


pli: Navamaṁ.


title_pli: Saṁyutta Nikāya 41.1 1. Cittavagga

pli: Saṁyutta Nikāya 41.1


pli: 1. Cittavagga


pli: Saṁyojanasutta


pli: Ekaṁ samayaṁ sambahulā therā bhikkhū macchikāsaṇḍe viharanti ambāṭakavane.


pli: Tena kho pana samayena sambahulānaṁ therānaṁ bhikkhūnaṁ pacchābhattaṁ piṇḍapātapaṭikkantānaṁ maṇḍalamāḷe sannisinnānaṁ sannipatitānaṁ ayamantarākathā udapādi:


pli: “‘saṁyojanan’ti vā, āvuso, ‘saṁyojaniyā dhammā’ti vā ime dhammā nānatthā nānābyañjanā udāhu ekatthā byañjanameva nānan”ti?


pli: Tatrekaccehi therehi bhikkhūhi evaṁ byākataṁ hoti:


pli: “‘saṁyojanan’ti vā, āvuso, ‘saṁyojaniyā dhammā’ti vā ime dhammā nānatthā ceva nānābyañjanā cā”ti.


pli: Ekaccehi therehi bhikkhūhi evaṁ byākataṁ hoti:


pli: “‘saṁyojanan’ti vā, āvuso, ‘saṁyojaniyā dhammā’ti vā ime dhammā ekatthā byañjanameva nānan”ti.


pli: Tena kho pana samayena citto gahapati migapathakaṁ anuppatto hoti kenacideva karaṇīyena.


pli: Assosi kho citto gahapati sambahulānaṁ kira therānaṁ bhikkhūnaṁ pacchābhattaṁ piṇḍapātapaṭikkantānaṁ maṇḍalamāḷe sannisinnānaṁ sannipatitānaṁ ayamantarākathā udapādi:


pli: Tatrekaccehi therehi bhikkhūhi evaṁ byākataṁ:


pli: Ekaccehi therehi bhikkhūhi evaṁ byākataṁ:


pli: Atha kho citto gahapati yena therā bhikkhū tenupasaṅkami; upasaṅkamitvā there bhikkhū abhivādetvā ekamantaṁ nisīdi. Ekamantaṁ nisinno kho citto gahapati there bhikkhū etadavoca:


pli: “sutaṁ metaṁ, bhante, sambahulānaṁ kira therānaṁ bhikkhūnaṁ pacchābhattaṁ piṇḍapātapaṭikkantānaṁ maṇḍalamāḷe sannisinnānaṁ sannipatitānaṁ ayamantarākathā udapādi:


pli: ‘saṁyojanan’ti vā, āvuso, ‘saṁyojaniyā dhammā’ti vā ime dhammā nānatthā nānābyañjanā udāhu ekatthā byañjanameva nānan”ti?


pli: Ekaccehi therehi bhikkhūhi evaṁ byākataṁ “‘saṁyojanan’ti vā, āvuso, ‘saṁyojaniyā dhammā’ti vā ime dhammā ekatthā byañjanameva nānan”ti.


pli: “Evaṁ, gahapatī”ti.


pli: “‘Saṁyojanan’ti vā, bhante, ‘saṁyojaniyā dhammā’ti vā ime dhammā nānatthā ceva nānābyañjanā ca.


pli: Tena hi, bhante, upamaṁ vo karissāmi.


pli: Upamāyapidhekacce viññū purisā bhāsitassa atthaṁ ājānanti.


pli: Seyyathāpi, bhante, kāḷo ca balībaddo odāto ca balībaddo ekena dāmena vā yottena vā saṁyuttā assu.


pli: Yo nu kho evaṁ vadeyya:


pli: ‘kāḷo balībaddo odātassa balībaddassa saṁyojanaṁ, odāto balībaddo kāḷassa balībaddassa saṁyojanan’ti, sammā nu kho so vadamāno vadeyyā”ti?


pli: “No hetaṁ, gahapati.


pli: Na kho, gahapati, kāḷo balībaddo odātassa balībaddassa saṁyojanaṁ, napi odāto balībaddo kāḷassa balībaddassa saṁyojanaṁ;


pli: yena kho te ekena dāmena vā yottena vā saṁyuttā taṁ tattha saṁyojanan”ti.


pli: “Evameva kho, bhante, na cakkhu rūpānaṁ saṁyojanaṁ, na rūpā cakkhussa saṁyojanaṁ;


pli: yañca tattha tadubhayaṁ paṭicca uppajjati chandarāgo taṁ tattha saṁyojanaṁ.


pli: Na sotaṁ saddānaṁ …


pli: na ghānaṁ gandhānaṁ …


pli: na jivhā rasānaṁ …


pli: na kāyo phoṭṭhabbānaṁ saṁyojanaṁ, na phoṭṭhabbā kāyassa saṁyojanaṁ;


pli: Na mano dhammānaṁ saṁyojanaṁ, na dhammā manassa saṁyojanaṁ;


pli: yañca tattha tadubhayaṁ paṭicca uppajjati chandarāgo taṁ tattha saṁyojanan”ti.


pli: “Lābhā te, gahapati, suladdhaṁ te, gahapati,


pli: yassa te gambhīre buddhavacane paññācakkhu kamatī”ti.


pli: Paṭhamaṁ.


title_pli: Saṁyutta Nikāya 41.10 1. Cittavagga

pli: Saṁyutta Nikāya 41.10


pli: 1. Cittavagga


pli: Gilānadassanasutta


pli: Tena kho pana samayena citto gahapati ābādhiko hoti dukkhito bāḷhagilāno.


pli: Atha kho sambahulā ārāmadevatā vanadevatā rukkhadevatā osadhitiṇavanappatīsu adhivatthā devatā saṅgamma samāgamma cittaṁ gahapatiṁ etadavocuṁ:


pli: “paṇidhehi, gahapati, anāgatamaddhānaṁ rājā assaṁ cakkavattī”ti.


pli: Evaṁ vutte, citto gahapati tā ārāmadevatā vanadevatā rukkhadevatā osadhitiṇavanappatīsu adhivatthā devatā etadavoca:


pli: “tampi aniccaṁ, tampi addhuvaṁ, tampi pahāya gamanīyan”ti.


pli: Evaṁ vutte, cittassa gahapatino mittāmaccā ñātisālohitā cittaṁ gahapatiṁ etadavocuṁ:


pli: “satiṁ, ayyaputta, upaṭṭhapehi, mā vippalapī”ti.


pli: “Kiṁ tāhaṁ vadāmi yaṁ maṁ tumhe evaṁ vadetha:


pli: ‘satiṁ, ayyaputta, upaṭṭhapehi, mā vippalapī’”ti?


pli: “Evaṁ kho tvaṁ, ayyaputta, vadesi:


pli: ‘tampi aniccaṁ, tampi addhuvaṁ, tampi pahāya gamanīyan’”ti.


pli: “Tathā hi pana maṁ ārāmadevatā vanadevatā rukkhadevatā osadhitiṇavanappatīsu adhivatthā devatā evamāhaṁsu:


pli: ‘paṇidhehi, gahapati, anāgatamaddhānaṁ rājā assaṁ cakkavattī’ti.


pli: Tāhaṁ evaṁ vadāmi:


pli: ‘tampi aniccaṁ …pe… tampi pahāya gamanīyan’”ti.


pli: “Kiṁ pana tā, ayyaputta, ārāmadevatā vanadevatā rukkhadevatā osadhitiṇavanappatīsu adhivatthā devatā atthavasaṁ sampassamānā evamāhaṁsu:


pli: ‘paṇidhehi, gahapati, anāgatamaddhānaṁ rājā assaṁ cakkavattī’”ti?


pli: “Tāsaṁ kho ārāmadevatānaṁ vanadevatānaṁ rukkhadevatānaṁ osadhitiṇavanappatīsu adhivatthānaṁ devatānaṁ evaṁ hoti:


pli: ‘ayaṁ kho citto gahapati, sīlavā kalyāṇadhammo.


pli: Sace paṇidahissati—


pli: anāgatamaddhānaṁ rājā assaṁ cakkavattī’ti, ‘tassa kho ayaṁ ijjhissati, sīlavato cetopaṇidhi visuddhattā dhammiko dhammikaṁ phalaṁ anupassatī’ti.


pli: Imaṁ kho tā ārāmadevatā vanadevatā rukkhadevatā osadhitiṇavanappatīsu adhivatthā devatā atthavasaṁ sampassamānā evamāhaṁsu:


pli: “Tena hi, ayyaputta, amhepi ovadāhī”ti.


pli: “Tasmā hi vo evaṁ sikkhitabbaṁ—


pli: buddhe aveccappasādena samannāgatā bhavissāma:


pli: ‘itipi so bhagavā arahaṁ sammāsambuddho vijjācaraṇasampanno sugato lokavidū anuttaro purisadammasārathi satthā devamanussānaṁ buddho bhagavā’ti.


pli: Dhamme aveccappasādena samannāgatā bhavissāma:


pli: ‘svākkhāto bhagavatā dhammo sandiṭṭhiko akāliko ehipassiko opaneyyiko paccattaṁ veditabbo viññūhī’ti.


pli: Saṅghe aveccappasādena samannāgatā bhavissāma:


pli: ‘suppaṭipanno bhagavato sāvakasaṅgho, ujuppaṭipanno bhagavato sāvakasaṅgho, ñāyappaṭipanno bhagavato sāvakasaṅgho, sāmīcippaṭipanno bhagavato sāvakasaṅgho, yadidaṁ cattāri purisayugāni aṭṭha purisapuggalā esa bhagavato sāvakasaṅgho āhuneyyo pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassā’ti.


pli: Yaṁ kho pana kiñci kule deyyadhammaṁ sabbaṁ taṁ appaṭivibhattaṁ bhavissati sīlavantehi kalyāṇadhammehīti evañhi vo sikkhitabban”ti.


pli: Atha kho citto gahapati mittāmacce ñātisālohite buddhe ca dhamme ca saṅghe ca cāge ca samādapetvā kālamakāsīti.


pli: Dasamaṁ.


pli: Cittavaggo paṭhamo.


pli: Tassuddānaṁ


pli: Saṁyojanaṁ dve isidattā,


pli: Mahako kāmabhūpi ca;


pli: Godatto ca nigaṇṭho ca,


pli: Acelena gilānadassananti.


pli: Cittasaṁyuttaṁ samattaṁ.


title_pli: Saṁyutta Nikāya 41.2 1. Cittavagga

pli: Saṁyutta Nikāya 41.2


pli: 1. Cittavagga


pli: Paṭhamaisidattasutta


pli: Ekaṁ samayaṁ sambahulā therā bhikkhū macchikāsaṇḍe viharanti ambāṭakavane.


pli: Atha kho citto gahapati yena therā bhikkhū tenupasaṅkami; upasaṅkamitvā there bhikkhū abhivādetvā ekamantaṁ nisīdi. Ekamantaṁ nisinno kho citto gahapati there bhikkhū etadavoca:


pli: “adhivāsentu me, bhante, therā svātanāya bhattan”ti.


pli: Adhivāsesuṁ kho therā bhikkhū tuṇhībhāvena.


pli: Atha kho citto gahapati therānaṁ bhikkhūnaṁ adhivāsanaṁ viditvā uṭṭhāyāsanā there bhikkhū abhivādetvā padakkhiṇaṁ katvā pakkāmi.


pli: Atha kho therā bhikkhū tassā rattiyā accayena pubbaṇhasamayaṁ nivāsetvā pattacīvaramādāya yena cittassa gahapatissa nivesanaṁ tenupasaṅkamiṁsu; upasaṅkamitvā paññatte āsane nisīdiṁsu.


pli: Atha kho citto gahapati yena therā bhikkhū tenupasaṅkami; upasaṅkamitvā there bhikkhū abhivādetvā ekamantaṁ nisīdi. Ekamantaṁ nisinno kho citto gahapati āyasmantaṁ theraṁ etadavoca:


pli: “‘dhātunānattaṁ, dhātunānattan’ti, bhante thera, vuccati.


pli: Kittāvatā nu kho, bhante, dhātunānattaṁ vuttaṁ bhagavatā”ti?


pli: Evaṁ vutte, āyasmā thero tuṇhī ahosi.


pli: Dutiyampi kho citto gahapati āyasmantaṁ theraṁ etadavoca:


pli: Dutiyampi kho āyasmā thero tuṇhī ahosi.


pli: Tatiyampi kho citto gahapati āyasmantaṁ theraṁ etadavoca:


pli: Tatiyampi kho āyasmā thero tuṇhī ahosi.


pli: Tena kho pana samayena āyasmā isidatto tasmiṁ bhikkhusaṅghe sabbanavako hoti.


pli: Atha kho āyasmā isidatto āyasmantaṁ theraṁ etadavoca:


pli: “byākaromahaṁ, bhante thera, cittassa gahapatino etaṁ pañhan”ti?


pli: “Byākarohi tvaṁ, āvuso isidatta, cittassa gahapatino etaṁ pañhan”ti.


pli: “Evañhi tvaṁ, gahapati, pucchasi:


pli: ‘dhātunānattaṁ, dhātunānattanti, bhante thera, vuccati.


pli: Kittāvatā nu kho, bhante, dhātunānattaṁ, vuttaṁ bhagavatā’”ti?


pli: “Evaṁ, bhante”.


pli: “Idaṁ kho, gahapati, dhātunānattaṁ vuttaṁ bhagavatā—


pli: cakkhudhātu, rūpadhātu, cakkhuviññāṇadhātu …pe…


pli: Ettāvatā kho, gahapati, dhātunānattaṁ vuttaṁ bhagavatā”ti.


pli: Atha kho citto gahapati āyasmato isidattassa bhāsitaṁ abhinanditvā anumoditvā there bhikkhū paṇītena khādanīyena bhojanīyena sahatthā santappesi sampavāresi.


pli: Atha kho therā bhikkhū bhuttāvino onītapattapāṇino uṭṭhāyāsanā pakkamiṁsu.


pli: Atha kho āyasmā thero āyasmantaṁ isidattaṁ etadavoca:


pli: “sādhu kho taṁ, āvuso isidatta, eso pañho paṭibhāsi, neso pañho maṁ paṭibhāsi.


pli: Tenahāvuso isidatta, yadā aññathāpi evarūpo pañho āgaccheyya, taññevettha paṭibhāseyyā”ti.


pli: Dutiyaṁ.


title_pli: Saṁyutta Nikāya 41.3 1. Cittavagga

pli: Saṁyutta Nikāya 41.3


pli: 1. Cittavagga


pli: Dutiyaisidattasutta


pli: Ekaṁ samayaṁ sambahulā therā bhikkhū macchikāsaṇḍe viharanti ambāṭakavane.


pli: Atha kho citto gahapati yena therā bhikkhū tenupasaṅkami; upasaṅkamitvā there bhikkhū abhivādetvā ekamantaṁ nisīdi. Ekamantaṁ nisinno kho citto gahapati there bhikkhū etadavoca:


pli: “adhivāsentu me, bhante, therā svātanāya bhattan”ti.


pli: Adhivāsesuṁ kho therā bhikkhū tuṇhībhāvena.


pli: Atha kho citto gahapati therānaṁ bhikkhūnaṁ adhivāsanaṁ viditvā uṭṭhāyāsanā there bhikkhū abhivādetvā padakkhiṇaṁ katvā pakkāmi.


pli: Atha kho therā bhikkhū tassā rattiyā accayena pubbaṇhasamayaṁ nivāsetvā pattacīvaramādāya yena cittassa gahapatissa nivesanaṁ tenupasaṅkamiṁsu; upasaṅkamitvā paññatte āsane nisīdiṁsu.


pli: Atha kho citto gahapati yena therā bhikkhū tenupasaṅkami; upasaṅkamitvā there bhikkhū abhivādetvā ekamantaṁ nisīdi. Ekamantaṁ nisinno kho citto gahapati āyasmantaṁ theraṁ etadavoca:


pli: “yā imā, bhante thera, anekavihitā diṭṭhiyo loke uppajjanti:


pli: ‘sassato lokoti vā, asassato lokoti vā, antavā lokoti vā, anantavā lokoti vā, taṁ jīvaṁ taṁ sarīranti vā, aññaṁ jīvaṁ aññaṁ sarīranti vā, hoti tathāgato paraṁ maraṇāti vā, na hoti tathāgato paraṁ maraṇāti vā, hoti ca na ca hoti tathāgato paraṁ maraṇāti vā, neva hoti na na hoti tathāgato paraṁ maraṇā’ti vā.


pli: Yāni cimāni dvāsaṭṭhi diṭṭhigatāni brahmajāle bhaṇitāni;


pli: imā nu kho, bhante, diṭṭhiyo kismiṁ sati honti, kismiṁ asati na hontī”ti?


pli: Evaṁ vutte, āyasmā thero tuṇhī ahosi.


pli: Dutiyampi kho citto gahapati …pe…


pli: tatiyampi kho citto gahapati āyasmantaṁ theraṁ etadavoca:


pli: “yā imā, bhante thera, anekavihitā diṭṭhiyo loke uppajjanti—


pli: sassato lokoti vā, asassato lokoti vā, antavā lokoti vā, anantavā lokoti vā, taṁ jīvaṁ taṁ sarīranti vā, aññaṁ jīvaṁ aññaṁ sarīranti vā, hoti tathāgato paraṁ maraṇāti vā, na hoti tathāgato paraṁ maraṇāti vā, hoti ca na ca hoti tathāgato paraṁ maraṇāti vā, neva hoti na na hoti tathāgato paraṁ maraṇāti vā.


pli: Tatiyampi kho āyasmā thero tuṇhī ahosi.


pli: Tena kho pana samayena āyasmā isidatto tasmiṁ bhikkhusaṅghe sabbanavako hoti.


pli: Atha kho āyasmā isidatto āyasmantaṁ theraṁ etadavoca:


pli: “byākaromahaṁ, bhante thera, cittassa gahapatino etaṁ pañhan”ti?


pli: “Byākarohi tvaṁ, āvuso isidatta, cittassa gahapatino etaṁ pañhan”ti.


pli: “Evañhi tvaṁ, gahapati, pucchasi:


pli: ‘yā imā, bhante thera, anekavihitā diṭṭhiyo loke uppajjanti—


pli: sassato lokoti vā …pe…;


pli: imā nu kho, bhante, diṭṭhiyo kismiṁ sati honti, kismiṁ asati na hontī’”ti?


pli: “Evaṁ, bhante”.


pli: “Yā imā, gahapati, anekavihitā diṭṭhiyo loke uppajjanti:


pli: ‘sassato lokoti vā, asassato lokoti vā, antavā lokoti vā anantavā lokoti vā, taṁ jīvaṁ taṁ sarīranti vā, aññaṁ jīvaṁ aññaṁ sarīranti vā, hoti tathāgato paraṁ maraṇāti vā, na hoti tathāgato paraṁ maraṇāti vā, hoti ca na ca hoti tathāgato paraṁ maraṇāti vā, neva hoti na na hoti tathāgato paraṁ maraṇāti vā.


pli: Yāni cimāni dvāsaṭṭhi diṭṭhigatāni brahmajāle bhaṇitāni;


pli: imā kho, gahapati, diṭṭhiyo sakkāyadiṭṭhiyā sati honti, sakkāyadiṭṭhiyā asati na hontī’”ti.


pli: “Kathaṁ pana, bhante, sakkāyadiṭṭhi hotī”ti?


pli: “Idha, gahapati, assutavā puthujjano ariyānaṁ adassāvī ariyadhammassa akovido ariyadhamme avinīto, sappurisānaṁ adassāvī sappurisadhammassa akovido sappurisadhamme avinīto


pli: rūpaṁ attato samanupassati, rūpavantaṁ vā attānaṁ, attani vā rūpaṁ, rūpasmiṁ vā attānaṁ;


pli: vedanaṁ attato samanupassati …pe…


pli: saññaṁ …


pli: saṅkhāre …


pli: viññāṇaṁ attato samanupassati, viññāṇavantaṁ vā attānaṁ, attani vā viññāṇaṁ, viññāṇasmiṁ vā attānaṁ.


pli: Evaṁ kho, gahapati, sakkāyadiṭṭhi hotī”ti.


pli: “Kathaṁ pana, bhante, sakkāyadiṭṭhi na hotī”ti?


pli: “Idha, gahapati, sutavā ariyasāvako ariyānaṁ dassāvī ariyadhammassa kovido ariyadhamme suvinīto sappurisānaṁ dassāvī sappurisadhammassa kovido sappurisadhamme suvinīto


pli: na rūpaṁ attato samanupassati, na rūpavantaṁ vā attānaṁ, na attani vā rūpaṁ, na rūpasmiṁ vā attānaṁ;


pli: na vedanaṁ …


pli: na saññaṁ …


pli: na saṅkhāre …


pli: na viññāṇaṁ attato samanupassati, na viññāṇavantaṁ vā attānaṁ, na attani vā viññāṇaṁ, na viññāṇasmiṁ vā attānaṁ.


pli: Evaṁ kho, gahapati, sakkāyadiṭṭhi na hotī”ti.


pli: “Kuto, bhante, ayyo isidatto āgacchatī”ti?


pli: “Avantiyā kho, gahapati, āgacchāmī”ti.


pli: “Atthi, bhante, avantiyā isidatto nāma kulaputto amhākaṁ adiṭṭhasahāyo pabbajito?


pli: Diṭṭho so āyasmatā”ti?


pli: “Evaṁ, gahapatī”ti.


pli: “Kahaṁ nu kho so, bhante, āyasmā etarahi viharatī”ti?


pli: Evaṁ vutte, āyasmā isidatto tuṇhī ahosi.


pli: “Ayyo no, bhante, isidatto”ti?


pli: “Abhiramatu, bhante, ayyo isidatto macchikāsaṇḍe.


pli: Ramaṇīyaṁ ambāṭakavanaṁ.


pli: Ahaṁ ayyassa isidattassa ussukkaṁ karissāmi cīvarapiṇḍapātasenāsanagilānappaccayabhesajjaparikkhārānan”ti.


pli: “Kalyāṇaṁ vuccati, gahapatī”ti.


pli: Atha kho citto gahapati āyasmato isidattassa bhāsitaṁ abhinanditvā anumoditvā there bhikkhū paṇītena khādanīyena bhojanīyena sahatthā santappesi sampavāresi.


pli: Atha kho therā bhikkhū bhuttāvino onītapattapāṇino uṭṭhāyāsanā pakkamiṁsu.


pli: Atha kho āyasmā thero āyasmantaṁ isidattaṁ etadavoca:


pli: “sādhu kho taṁ, āvuso isidatta, eso pañho paṭibhāsi.


pli: Neso pañho maṁ paṭibhāsi.


pli: Tenahāvuso isidatta, yadā aññathāpi evarūpo pañho āgaccheyya, taññevettha paṭibhāseyyā”ti.


pli: Atha kho āyasmā isidatto senāsanaṁ saṁsāmetvā pattacīvaramādāya macchikāsaṇḍamhā pakkāmi.


pli: Yaṁ macchikāsaṇḍamhā pakkāmi, tathā pakkantova ahosi, na puna paccāgacchīti.


pli: Tatiyaṁ.


title_pli: Saṁyutta Nikāya 41.4 1. Cittavagga

pli: Saṁyutta Nikāya 41.4


pli: 1. Cittavagga


pli: Mahakapāṭihāriyasutta


pli: Ekaṁ samayaṁ sambahulā therā bhikkhū macchikāsaṇḍe viharanti ambāṭakavane.


pli: Atha kho citto gahapati yena therā bhikkhū tenupasaṅkami; upasaṅkamitvā there bhikkhū abhivādetvā ekamantaṁ nisīdi. Ekamantaṁ nisinno kho citto gahapati there bhikkhū etadavoca:


pli: “adhivāsentu me, bhante, therā svātanāya gokule bhattan”ti.


pli: Adhivāsesuṁ kho therā bhikkhū tuṇhībhāvena.


pli: Atha kho citto gahapati therānaṁ bhikkhūnaṁ adhivāsanaṁ viditvā uṭṭhāyāsanā there bhikkhū abhivādetvā padakkhiṇaṁ katvā pakkāmi.


pli: Atha kho therā bhikkhū tassā rattiyā accayena pubbaṇhasamayaṁ nivāsetvā pattacīvaramādāya yena cittassa gahapatino gokulaṁ tenupasaṅkamiṁsu; upasaṅkamitvā paññatte āsane nisīdiṁsu.


pli: Atha kho citto gahapati there bhikkhū paṇītena sappipāyāsena sahatthā santappesi sampavāresi.


pli: Atha kho therā bhikkhū bhuttāvino onītapattapāṇino uṭṭhāyāsanā pakkamiṁsu.


pli: Cittopi kho gahapati “sesakaṁ vissajjethā”ti vatvā there bhikkhū piṭṭhito piṭṭhito anubandhi.


pli: Tena kho pana samayena uṇhaṁ hoti kuthitaṁ;


pli: te ca therā bhikkhū paveliyamānena maññe kāyena gacchanti, yathā taṁ bhojanaṁ bhuttāvino.


pli: Tena kho pana samayena āyasmā mahako tasmiṁ bhikkhusaṅghe sabbanavako hoti.


pli: Atha kho āyasmā mahako āyasmantaṁ theraṁ etadavoca:


pli: “sādhu khvassa, bhante thera, sītako ca vāto vāyeyya, abbhasampilāpo ca assa, devo ca ekamekaṁ phusāyeyyā”ti.


pli: “Sādhu khvassa, āvuso mahaka, yaṁ sītako ca vāto vāyeyya, abbhasampilāpo ca assa, devo ca ekamekaṁ phusāyeyyā”ti.


pli: Atha kho āyasmā mahako tathārūpaṁ iddhābhisaṅkhāraṁ abhisaṅkhari yathā sītako ca vāto vāyi, abbhasampilāpo ca assa, devo ca ekamekaṁ phusi.


pli: Atha kho cittassa gahapatino etadahosi:


pli: “yo kho imasmiṁ bhikkhusaṅghe sabbanavako bhikkhu tassāyaṁ evarūpo iddhānubhāvo”ti.


pli: Atha kho āyasmā mahako ārāmaṁ sampāpuṇitvā āyasmantaṁ theraṁ etadavoca:


pli: “alamettāvatā, bhante therā”ti?


pli: “Alamettāvatā, āvuso mahaka.


pli: Katamettāvatā, āvuso mahaka.


pli: Pūjitamettāvatā, āvuso mahakā”ti.


pli: Atha kho therā bhikkhū yathāvihāraṁ agamaṁsu.


pli: Āyasmāpi mahako sakaṁ vihāraṁ agamāsi.


pli: Atha kho citto gahapati yenāyasmā mahako tenupasaṅkami; upasaṅkamitvā āyasmantaṁ mahakaṁ abhivādetvā ekamantaṁ nisīdi. Ekamantaṁ nisinno kho citto gahapati āyasmantaṁ mahakaṁ etadavoca:


pli: “sādhu me, bhante, ayyo mahako uttari manussadhammaṁ iddhipāṭihāriyaṁ dassetū”ti.


pli: “Tena hi tvaṁ, gahapati, ālinde uttarāsaṅgaṁ paññapetvā tiṇakalāpaṁ okāsehī”ti.


pli: “Evaṁ, bhante”ti kho citto gahapati āyasmato mahakassa paṭissutvā ālinde uttarāsaṅgaṁ paññapetvā tiṇakalāpaṁ okāsesi.


pli: Atha kho āyasmā mahako vihāraṁ pavisitvā sūcighaṭikaṁ datvā tathārūpaṁ iddhābhisaṅkhāraṁ abhisaṅkhari yathā tālacchiggaḷena ca aggaḷantarikāya ca acci nikkhamitvā tiṇāni jhāpesi, uttarāsaṅgaṁ na jhāpesi.


pli: Atha kho citto gahapati uttarāsaṅgaṁ papphoṭetvā saṁviggo lomahaṭṭhajāto ekamantaṁ aṭṭhāsi.


pli: Atha kho āyasmā mahako vihārā nikkhamitvā cittaṁ gahapatiṁ etadavoca:


pli: “alamettāvatā, gahapatī”ti?


pli: “Alamettāvatā, bhante mahaka.


pli: Katamettāvatā, bhante, mahaka.


pli: Pūjitamettāvatā, bhante mahaka.


pli: Abhiramatu, bhante, ayyo mahako macchikāsaṇḍe.


pli: Ramaṇīyaṁ ambāṭakavanaṁ.


pli: Ahaṁ ayyassa mahakassa ussukkaṁ karissāmi cīvarapiṇḍapātasenāsanagilānappaccayabhesajjaparikkhārānan”ti.


pli: “Kalyāṇaṁ vuccati, gahapatī”ti.


pli: Atha kho āyasmā mahako senāsanaṁ saṁsāmetvā pattacīvaramādāya macchikāsaṇḍamhā pakkāmi.


pli: Yaṁ macchikāsaṇḍamhā pakkāmi, tathā pakkantova ahosi;


pli: na puna paccāgacchīti.


pli: Catutthaṁ.


title_pli: Saṁyutta Nikāya 41.5 1. Cittavagga

pli: Saṁyutta Nikāya 41.5


pli: 1. Cittavagga


pli: Paṭhamakāmabhūsutta


pli: Ekaṁ samayaṁ āyasmā kāmabhū macchikāsaṇḍe viharati ambāṭakavane.


pli: Atha kho citto gahapati yenāyasmā kāmabhū tenupasaṅkami; upasaṅkamitvā āyasmantaṁ kāmabhuṁ abhivādetvā ekamantaṁ nisīdi. Ekamantaṁ nisinnaṁ kho cittaṁ gahapatiṁ āyasmā kāmabhū etadavoca:


pli: “Vuttamidaṁ, gahapati:


pli: ‘Nelaṅgo setapacchādo,


pli: ekāro vattatī ratho;


pli: Anīghaṁ passa āyantaṁ,


pli: chinnasotaṁ abandhanan’ti.


pli: Imassa nu kho, gahapati, saṅkhittena bhāsitassa kathaṁ vitthārena attho daṭṭhabbo”ti?


pli: “Kiṁ nu kho etaṁ, bhante, bhagavatā bhāsitan”ti?


pli: “Evaṁ, gahapatī”ti.


pli: “Tena hi, bhante, muhuttaṁ āgamehi yāvassa atthaṁ pekkhāmī”ti.


pli: Atha kho citto gahapati muhuttaṁ tuṇhī hutvā āyasmantaṁ kāmabhuṁ etadavoca:


pli: “‘Nelaṅgan’ti kho, bhante, sīlānametaṁ adhivacanaṁ.


pli: ‘Setapacchādo’ti kho, bhante, vimuttiyā etaṁ adhivacanaṁ.


pli: ‘Ekāro’ti kho, bhante, satiyā etaṁ adhivacanaṁ.


pli: ‘Vattatī’ti kho, bhante, abhikkamapaṭikkamassetaṁ adhivacanaṁ.


pli: ‘Ratho’ti kho, bhante, imassetaṁ cātumahābhūtikassa kāyassa adhivacanaṁ mātāpettikasambhavassa odanakummāsūpacayassa aniccucchādanaparimaddanabhedanaviddhaṁsanadhammassa.


pli: Rāgo kho, bhante, nīgho, doso nīgho, moho nīgho.


pli: Te khīṇāsavassa bhikkhuno pahīnā ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Tasmā khīṇāsavo bhikkhu ‘anīgho’ti vuccati.


pli: ‘Āyantan’ti kho, bhante, arahato etaṁ adhivacanaṁ.


pli: ‘Soto’ti kho, bhante, taṇhāyetaṁ adhivacanaṁ.


pli: Sā khīṇāsavassa bhikkhuno pahīnā ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Tasmā khīṇāsavo bhikkhu ‘chinnasoto’ti vuccati.


pli: Rāgo kho, bhante, bandhanaṁ, doso bandhanaṁ, moho bandhanaṁ.


pli: Tasmā khīṇāsavo bhikkhu ‘abandhano’ti vuccati.


pli: Iti kho, bhante, yaṁ taṁ bhagavatā vuttaṁ:


pli: ‘Nelaṅgo setapacchādo,


pli: ekāro vattatī ratho;


pli: Anīghaṁ passa āyantaṁ,


pli: chinnasotaṁ abandhanan’ti.


pli: Imassa kho, bhante, bhagavatā saṅkhittena bhāsitassa evaṁ vitthārena atthaṁ ājānāmī”ti.


pli: “Lābhā te, gahapati, suladdhaṁ te, gahapati.


pli: Yassa te gambhīre buddhavacane paññācakkhu kamatī”ti.


pli: Pañcamaṁ.


title_pli: Saṁyutta Nikāya 41.6 1. Cittavagga

pli: Saṁyutta Nikāya 41.6


pli: 1. Cittavagga


pli: Dutiyakāmabhūsutta


pli: Ekaṁ samayaṁ āyasmā kāmabhū macchikāsaṇḍe viharati ambāṭakavane.


pli: Atha kho citto gahapati yenāyasmā kāmabhū tenupasaṅkami; upasaṅkamitvā ekamantaṁ nisīdi. Ekamantaṁ nisinno kho citto gahapati āyasmantaṁ kāmabhuṁ etadavoca:


pli: “kati nu kho, bhante, saṅkhārā”ti?


pli: “Tayo kho, gahapati, saṅkhārā—


pli: “Sādhu, bhante”ti kho citto gahapati āyasmato kāmabhussa bhāsitaṁ abhinanditvā anumoditvā āyasmantaṁ kāmabhuṁ uttariṁ pañhaṁ apucchi:


pli: “katamo pana, bhante, kāyasaṅkhāro, katamo vacīsaṅkhāro, katamo cittasaṅkhāro”ti?


pli: “Assāsapassāsā kho, gahapati, kāyasaṅkhāro, vitakkavicārā vacīsaṅkhāro, saññā ca vedanā ca cittasaṅkhāro”ti.


pli: “Sādhu, bhante”ti kho citto gahapati …pe… uttariṁ pañhaṁ apucchi:


pli: “kasmā pana, bhante, assāsapassāsā kāyasaṅkhāro, kasmā vitakkavicārā vacīsaṅkhāro, kasmā saññā ca vedanā ca cittasaṅkhāro”ti?


pli: “Assāsapassāsā kho, gahapati, kāyikā. Ete dhammā kāyappaṭibaddhā, tasmā assāsapassāsā kāyasaṅkhāro.


pli: Pubbe kho, gahapati, vitakketvā vicāretvā pacchā vācaṁ bhindati, tasmā vitakkavicārā vacīsaṅkhāro.


pli: Saññā ca vedanā ca cetasikā. Ete dhammā cittappaṭibaddhā, tasmā saññā ca vedanā ca cittasaṅkhāro”ti.


pli: “Sādhu …pe… uttariṁ pañhaṁ apucchi:


pli: “kathaṁ pana, bhante, saññāvedayitanirodhasamāpatti hotī”ti?


pli: “Na kho, gahapati, saññāvedayitanirodhaṁ samāpajjantassa bhikkhuno evaṁ hoti:


pli: ‘ahaṁ saññāvedayitanirodhaṁ samāpajjissan’ti vā ‘ahaṁ saññāvedayitanirodhaṁ samāpajjāmī’ti vā ‘ahaṁ saññāvedayitanirodhaṁ samāpanno’ti vā.


pli: Atha khvassa pubbeva tathā cittaṁ bhāvitaṁ hoti yaṁ taṁ tathattāya upanetī”ti.


pli: “saññāvedayitanirodhaṁ samāpajjantassa pana, bhante, bhikkhuno katame dhammā paṭhamaṁ nirujjhanti, yadi vā kāyasaṅkhāro, yadi vā vacīsaṅkhāro, yadi vā cittasaṅkhāro”ti?


pli: “Saññāvedayitanirodhaṁ samāpajjantassa kho, gahapati, bhikkhuno vacīsaṅkhāro paṭhamaṁ nirujjhati, tato kāyasaṅkhāro, tato cittasaṅkhāro”ti.


pli: “yvāyaṁ, bhante, mato kālaṅkato, yo cāyaṁ bhikkhu saññāvedayitanirodhaṁ samāpanno, imesaṁ kiṁ nānākaraṇan”ti?


pli: “Yvāyaṁ, gahapati, mato kālaṅkato tassa kāyasaṅkhāro niruddho paṭippassaddho, vacīsaṅkhāro niruddho paṭippassaddho, cittasaṅkhāro niruddho paṭippassaddho, āyu parikkhīṇo, usmā vūpasantā, indriyāni viparibhinnāni.


pli: Yo ca khvāyaṁ, gahapati, bhikkhu saññāvedayitanirodhaṁ samāpanno, tassapi kāyasaṅkhāro niruddho paṭippassaddho, vacīsaṅkhāro niruddho paṭippassaddho, cittasaṅkhāro niruddho paṭippassaddho, āyu aparikkhīṇo, usmā avūpasantā, indriyāni vippasannāni.


pli: Yvāyaṁ, gahapati, mato kālaṅkato, yo cāyaṁ bhikkhu saññāvedayitanirodhaṁ samāpanno, idaṁ nesaṁ nānākaraṇan”ti.


pli: “kathaṁ pana, bhante, saññāvedayitanirodhasamāpattiyā vuṭṭhānaṁ hotī”ti?


pli: “Na kho, gahapati, saññāvedayitanirodhasamāpattiyā vuṭṭhahantassa bhikkhuno evaṁ hoti:


pli: ‘ahaṁ saññāvedayitanirodhasamāpattiyā vuṭṭhahissan’ti vā ‘ahaṁ saññāvedayitanirodhasamāpattiyā vuṭṭhahāmī’ti vā ‘ahaṁ saññāvedayitanirodhasamāpattiyā vuṭṭhito’ti vā.


pli: Atha khvassa pubbeva tathā cittaṁ bhāvitaṁ hoti, yaṁ taṁ tathattāya upanetī”ti.


pli: “Sādhu, bhante …pe… uttariṁ pañhaṁ apucchi:


pli: “saññāvedayitanirodhasamāpattiyā vuṭṭhahantassa pana, bhante, bhikkhuno katame dhammā paṭhamaṁ uppajjanti, yadi vā kāyasaṅkhāro, yadi vā vacīsaṅkhāro, yadi vā cittasaṅkhāro”ti?


pli: “Saññāvedayitanirodhasamāpattiyā vuṭṭhahantassa, gahapati, bhikkhuno cittasaṅkhāro paṭhamaṁ uppajjati, tato kāyasaṅkhāro, tato vacīsaṅkhāro”ti.


pli: “Sādhu …pe… uttariṁ pañhaṁ apucchi:


pli: “saññāvedayitanirodhasamāpattiyā vuṭṭhitaṁ pana, bhante, bhikkhuṁ kati phassā phusanti”?


pli: “Saññāvedayitanirodhasamāpattiyā vuṭṭhitaṁ kho, gahapati, bhikkhuṁ tayo phassā phusanti—


pli: suññato phasso, animitto phasso, appaṇihito phasso”ti.


pli: “saññāvedayitanirodhasamāpattiyā vuṭṭhitassa pana, bhante, bhikkhuno kiṁninnaṁ cittaṁ hoti, kiṁpoṇaṁ, kiṁpabbhāran”ti?


pli: “Saññāvedayitanirodhasamāpattiyā vuṭṭhitassa kho, gahapati, bhikkhuno vivekaninnaṁ cittaṁ hoti vivekapoṇaṁ vivekapabbhāran”ti.


pli: “Sādhu, bhante”ti kho citto gahapati āyasmato kāmabhussa bhāsitaṁ abhinanditvā anumoditvā āyasmantaṁ kāmabhuṁ uttariṁ pañhaṁ apucchi:


pli: “saññāvedayitanirodhasamāpattiyā pana, bhante, kati dhammā bahūpakārā”ti?


pli: “Addhā kho tvaṁ, gahapati, yaṁ paṭhamaṁ pucchitabbaṁ taṁ pucchasi.


pli: Api ca tyāhaṁ byākarissāmi.


pli: Saññāvedayitanirodhasamāpattiyā kho, gahapati, dve dhammā bahūpakārā—


pli: samatho ca vipassanā cā”ti.


pli: Chaṭṭhaṁ.


title_pli: Saṁyutta Nikāya 41.7 1. Cittavagga

pli: Saṁyutta Nikāya 41.7


pli: 1. Cittavagga


pli: Godattasutta


pli: Ekaṁ samayaṁ āyasmā godatto macchikāsaṇḍe viharati ambāṭakavane.


pli: Atha kho citto gahapati yenāyasmā godatto tenupasaṅkami; upasaṅkamitvā āyasmantaṁ godattaṁ abhivādetvā ekamantaṁ nisīdi. Ekamantaṁ nisinnaṁ kho cittaṁ gahapatiṁ āyasmā godatto etadavoca:


pli: “yā cāyaṁ, gahapati, appamāṇā cetovimutti, yā ca ākiñcaññā cetovimutti, yā ca suññatā cetovimutti, yā ca animittā cetovimutti, ime dhammā nānatthā nānābyañjanā udāhu ekatthā byañjanameva nānan”ti?


pli: “Atthi, bhante, pariyāyo yaṁ pariyāyaṁ āgamma ime dhammā nānatthā ceva nānābyañjanā ca.


pli: Atthi pana, bhante, pariyāyo yaṁ pariyāyaṁ āgamma ime dhammā ekatthā byañjanameva nānan”ti.


pli: “Katamo ca, bhante, pariyāyo yaṁ pariyāyaṁ āgamma ime dhammā nānatthā ceva nānābyañjanā ca?


pli: Idha, bhante, bhikkhu mettāsahagatena cetasā ekaṁ disaṁ pharitvā viharati, tathā dutiyaṁ, tathā tatiyaṁ, tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ mettāsahagatena cetasā vipulena mahaggatena appamāṇena averena abyāpajjena pharitvā viharati.


pli: Karuṇāsahagatena cetasā …pe…


pli: muditāsahagatena cetasā …pe…


pli: upekkhāsahagatena cetasā ekaṁ disaṁ pharitvā viharati, tathā dutiyaṁ, tathā tatiyaṁ, tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ upekkhāsahagatena cetasā vipulena mahaggatena appamāṇena averena abyāpajjena pharitvā viharati.


pli: Ayaṁ vuccati, bhante, appamāṇā cetovimutti.


pli: Katamā ca, bhante, ākiñcaññā cetovimutti?


pli: Idha, bhante, bhikkhu sabbaso viññāṇañcāyatanaṁ samatikkamma, ‘natthi kiñcī’ti ākiñcaññāyatanaṁ upasampajja viharati.


pli: Ayaṁ vuccati, bhante, ākiñcaññā cetovimutti.


pli: Katamā ca, bhante, suññatā cetovimutti?


pli: Idha, bhante, bhikkhu araññagato vā rukkhamūlagato vā suññāgāragato vā iti paṭisañcikkhati:


pli: ‘suññamidaṁ attena vā attaniyena vā’ti.


pli: Ayaṁ vuccati, bhante, suññatā cetovimutti.


pli: Katamā ca, bhante, animittā cetovimutti?


pli: Idha, bhante, bhikkhu sabbanimittānaṁ amanasikārā animittaṁ cetosamādhiṁ upasampajja viharati.


pli: Ayaṁ vuccati, bhante, animittā cetovimutti.


pli: Ayaṁ kho, bhante, pariyāyo yaṁ pariyāyaṁ āgamma ime dhammā nānatthā ceva nānābyañjanā ca.


pli: Katamo ca, bhante, pariyāyo yaṁ pariyāyaṁ āgamma ime dhammā ekatthā byañjanameva nānaṁ?


pli: Rāgo, bhante, pamāṇakaraṇo, doso pamāṇakaraṇo, moho pamāṇakaraṇo.


pli: Te khīṇāsavassa bhikkhuno pahīnā ucchinnamūlā tālāvatthukatā anabhāvaṅkatā āyatiṁ anuppādadhammā.


pli: Yāvatā kho, bhante, appamāṇā cetovimuttiyo, akuppā tāsaṁ cetovimutti aggamakkhāyati.


pli: Sā kho pana akuppā cetovimutti suññā rāgena, suññā dosena, suññā mohena.


pli: Rāgo kho, bhante, kiñcanaṁ, doso kiñcanaṁ, moho kiñcanaṁ.


pli: Yāvatā kho, bhante, ākiñcaññā cetovimuttiyo, akuppā tāsaṁ cetovimutti aggamakkhāyati.


pli: Rāgo kho, bhante, nimittakaraṇo, doso nimittakaraṇo, moho nimittakaraṇo.


pli: Yāvatā kho, bhante, animittā cetovimuttiyo, akuppā tāsaṁ cetovimutti aggamakkhāyati.


pli: Ayaṁ kho, bhante, pariyāyo yaṁ pariyāyaṁ āgamma ime dhammā ekatthā byañjanameva nānan”ti.


pli: “Lābhā te, gahapati, suladdhaṁ te, gahapati.


pli: Yassa te gambhīre buddhavacane paññācakkhu kamatī”ti.


pli: Sattamaṁ.


title_pli: Saṁyutta Nikāya 41.8 1. Cittavagga

pli: Saṁyutta Nikāya 41.8


pli: 1. Cittavagga


pli: Nigaṇṭhanāṭaputtasutta


pli: Tena kho pana samayena nigaṇṭho nāṭaputto macchikāsaṇḍaṁ anuppatto hoti mahatiyā nigaṇṭhaparisāya saddhiṁ.


pli: Assosi kho citto gahapati: “nigaṇṭho kira nāṭaputto macchikāsaṇḍaṁ anuppatto mahatiyā nigaṇṭhaparisāya saddhin”ti.


pli: Atha kho citto gahapati sambahulehi upāsakehi saddhiṁ yena nigaṇṭho nāṭaputto tenupasaṅkami; upasaṅkamitvā nigaṇṭhena nāṭaputtena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinnaṁ kho cittaṁ gahapatiṁ nigaṇṭho nāṭaputto etadavoca:


pli: “saddahasi tvaṁ, gahapati, samaṇassa gotamassa—


pli: atthi avitakko avicāro samādhi, atthi vitakkavicārānaṁ nirodho”ti?


pli: “Na khvāhaṁ ettha, bhante, bhagavato saddhāya gacchāmi.


pli: Atthi avitakko avicāro samādhi, atthi vitakkavicārānaṁ nirodho”ti.


pli: Evaṁ vutte, nigaṇṭho nāṭaputto ulloketvā etadavoca:


pli: “idaṁ bhavanto passantu, yāva ujuko cāyaṁ citto gahapati, yāva asaṭho cāyaṁ citto gahapati, yāva amāyāvī cāyaṁ citto gahapati, vātaṁ vā so jālena bādhetabbaṁ maññeyya, yo vitakkavicāre nirodhetabbaṁ maññeyya, sakamuṭṭhinā vā so gaṅgāya sotaṁ āvāretabbaṁ maññeyya, yo vitakkavicāre nirodhetabbaṁ maññeyyā”ti.


pli: “Taṁ kiṁ maññasi, bhante,


pli: katamaṁ nu kho paṇītataraṁ—ñāṇaṁ vā saddhā vā”ti?


pli: “Saddhāya kho, gahapati, ñāṇaṁyeva paṇītataran”ti.


pli: “Ahaṁ kho, bhante, yāvadeva ākaṅkhāmi, vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharāmi.


pli: Ahaṁ kho, bhante, yāvadeva ākaṅkhāmi, vitakkavicārānaṁ vūpasamā …pe… dutiyaṁ jhānaṁ upasampajja viharāmi.


pli: Ahaṁ kho, bhante, yāvadeva ākaṅkhāmi, pītiyā ca virāgā …pe… tatiyaṁ jhānaṁ upasampajja viharāmi.


pli: Ahaṁ kho, bhante, yāvadeva ākaṅkhāmi, sukhassa ca pahānā …pe… catutthaṁ jhānaṁ upasampajja viharāmi.


pli: Na so khvāhaṁ, bhante, evaṁ jānanto evaṁ passanto kassa aññassa samaṇassa vā brāhmaṇassa vā saddhāya gamissāmi?


pli: Evaṁ vutte, nigaṇṭho nāṭaputto sakaṁ parisaṁ apaloketvā etadavoca:


pli: “idaṁ bhavanto passantu, yāva anujuko cāyaṁ citto gahapati, yāva saṭho cāyaṁ citto gahapati, yāva māyāvī cāyaṁ citto gahapatī”ti.


pli: “Idāneva kho te mayaṁ, bhante, bhāsitaṁ:


pli: ‘evaṁ ājānāma idaṁ bhavanto passantu, yāva ujuko cāyaṁ citto gahapati, yāva asaṭho cāyaṁ citto gahapati, yāva amāyāvī cāyaṁ citto gahapatī’ti.


pli: Idāneva ca pana mayaṁ, bhante, bhāsitaṁ:


pli: ‘evaṁ ājānāma idaṁ bhavanto passantu, yāva anujuko cāyaṁ citto gahapati, yāva saṭho cāyaṁ citto gahapati, yāva māyāvī cāyaṁ citto gahapatī’ti.


pli: Sace te, bhante, purimaṁ saccaṁ, pacchimaṁ te micchā.


pli: Sace pana te, bhante, purimaṁ micchā, pacchimaṁ te saccaṁ.


pli: Ime kho pana, bhante, dasa sahadhammikā pañhā āgacchanti.


pli: Yadā nesaṁ atthaṁ ājāneyyāsi, atha maṁ paṭihareyyāsi saddhiṁ nigaṇṭhaparisāya.


pli: Eko pañho, eko uddeso, ekaṁ veyyākaraṇaṁ.


pli: Dve pañhā, dve uddesā, dve veyyākaraṇāni.


pli: Tayo pañhā, tayo uddesā, tīṇi veyyākaraṇāni.


pli: Cattāro pañhā, cattāro uddesā, cattāri veyyākaraṇāni.


pli: Pañca pañhā, pañca uddesā, pañca veyyākaraṇāni.


pli: Cha pañhā, cha uddesā, cha veyyākaraṇāni.


pli: Satta pañhā, satta uddesā, satta veyyākaraṇāni.


pli: Aṭṭha pañhā, aṭṭha uddesā, aṭṭha veyyākaraṇāni.


pli: Nava pañhā, nava uddesā, nava veyyākaraṇāni.


pli: Dasa pañhā, dasa uddesā, dasa veyyākaraṇānī”ti.


pli: Atha kho citto gahapati nigaṇṭhaṁ nāṭaputtaṁ ime dasa sahadhammike pañhe āpucchitvā uṭṭhāyāsanā pakkāmīti.


pli: Aṭṭhamaṁ.


title_pli: Saṁyutta Nikāya 41.9 1. Cittavagga

pli: Saṁyutta Nikāya 41.9


pli: 1. Cittavagga


pli: Acelakassapasutta


pli: Tena kho pana samayena acelo kassapo macchikāsaṇḍaṁ anuppatto hoti cittassa gahapatino purāṇagihisahāyo.


pli: Assosi kho citto gahapati: “acelo kira kassapo macchikāsaṇḍaṁ anuppatto amhākaṁ purāṇagihisahāyo”ti.


pli: Atha kho citto gahapati yena acelo kassapo tenupasaṅkami; upasaṅkamitvā acelena kassapena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho citto gahapati acelaṁ kassapaṁ etadavoca:


pli: “kīvaciraṁ pabbajitassa, bhante kassapā”ti?


pli: “Tiṁsamattāni kho me, gahapati, vassāni pabbajitassā”ti.


pli: “Imehi pana te, bhante, tiṁsamattehi vassehi atthi koci uttari manussadhammā alamariyañāṇadassanaviseso adhigato phāsuvihāro”ti?


pli: “Imehi kho me, gahapati, tiṁsamattehi vassehi pabbajitassa natthi koci uttari manussadhammā alamariyañāṇadassanaviseso adhigato phāsuvihāro, aññatra naggeyyā ca muṇḍeyyā ca pāvaḷanipphoṭanāya cā”ti.


pli: Evaṁ vutte, citto gahapati acelaṁ kassapaṁ etadavoca:


pli: “acchariyaṁ vata, bho, abbhutaṁ vata, bho.


pli: Dhammassa svākkhātatā yatra hi nāma tiṁsamattehi vassehi na koci uttari manussadhammā alamariyañāṇadassanaviseso adhigato abhavissa phāsuvihāro, aññatra naggeyyā ca muṇḍeyyā ca pāvaḷanipphoṭanāya cā”ti.


pli: “Tuyhaṁ pana, gahapati, kīvaciraṁ upāsakattaṁ upagatassā”ti?


pli: “Mayhampi kho pana, bhante, tiṁsamattāni vassāni upāsakattaṁ upagatassā”ti.


pli: “Imehi pana te, gahapati, tiṁsamattehi vassehi atthi koci uttari manussadhammā alamariyañāṇadassanaviseso adhigato phāsuvihāro”ti?


pli: “Gihinopi siyā, bhante.


pli: Ahañhi, bhante, yāvadeva ākaṅkhāmi, vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharāmi.


pli: Ahañhi, bhante, yāvadeva ākaṅkhāmi, vitakkavicārānaṁ vūpasamā … dutiyaṁ jhānaṁ upasampajja viharāmi.


pli: Ahañhi, bhante, yāvadeva ākaṅkhāmi, pītiyā ca virāgā …pe… tatiyaṁ jhānaṁ upasampajja viharāmi.


pli: Ahañhi, bhante, yāvadeva ākaṅkhāmi, sukhassa ca pahānā …pe… catutthaṁ jhānaṁ upasampajja viharāmi.


pli: Sace kho panāhaṁ, bhante, bhagavato paṭhamataraṁ kālaṁ kareyyaṁ, anacchariyaṁ kho panetaṁ yaṁ maṁ bhagavā evaṁ byākareyya:


pli: ‘natthi taṁ saṁyojanaṁ yena saṁyojanena saṁyutto citto gahapati puna imaṁ lokaṁ āgaccheyyā’”ti.


pli: Evaṁ vutte, acelo kassapo cittaṁ gahapatiṁ etadavoca:


pli: “acchariyaṁ vata bho, abbhutaṁ vata bho.


pli: Dhammassa svākkhātatā, yatra hi nāma gihī odātavasano evarūpaṁ uttari manussadhammā alamariyañāṇadassanavisesaṁ adhigamissati phāsuvihāraṁ.


pli: Labheyyāhaṁ, gahapati, imasmiṁ dhammavinaye pabbajjaṁ, labheyyaṁ upasampadan”ti.


pli: Atha kho citto gahapati acelaṁ kassapaṁ ādāya yena therā bhikkhū tenupasaṅkami; upasaṅkamitvā there bhikkhū etadavoca:


pli: “ayaṁ, bhante, acelo kassapo amhākaṁ purāṇagihisahāyo.


pli: Imaṁ therā pabbājentu upasampādentu.


pli: Ahamassa ussukkaṁ karissāmi cīvarapiṇḍapātasenāsanagilānappaccayabhesajjaparikkhārānan”ti.


pli: Alattha kho acelo kassapo imasmiṁ dhammavinaye pabbajjaṁ, alattha upasampadaṁ.


pli: Acirūpasampanno ca panāyasmā kassapo eko vūpakaṭṭho appamatto ātāpī pahitatto viharanto nacirasseva—yassatthāya kulaputtā sammadeva agārasmā anagāriyaṁ pabbajanti, tadanuttaraṁ—brahmacariyapariyosānaṁ diṭṭheva dhamme sayaṁ abhiññā sacchikatvā upasampajja vihāsi.


pli: “Khīṇā jāti, vusitaṁ brahmacariyaṁ, kataṁ karaṇīyaṁ, nāparaṁ itthattāyā”ti abbhaññāsi.


pli: Aññataro ca panāyasmā kassapo arahataṁ ahosīti.


pli: Navamaṁ.


title_pli: Saṁyutta Nikāya 42.1 1. Gāmaṇivagga

pli: Saṁyutta Nikāya 42.1


pli: 1. Gāmaṇivagga


pli: Caṇḍasutta


pli: Sāvatthinidānaṁ.


pli: Atha kho caṇḍo gāmaṇi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho caṇḍo gāmaṇi bhagavantaṁ etadavoca:


pli: “ko nu kho, bhante, hetu, ko paccayo yena midhekacco caṇḍo caṇḍotveva saṅkhaṁ gacchati.


pli: Ko pana, bhante, hetu, ko paccayo yena midhekacco sorato soratotveva saṅkhaṁ gacchatī”ti?


pli: “Idha, gāmaṇi, ekaccassa rāgo appahīno hoti.


pli: Rāgassa appahīnattā pare kopenti, parehi kopiyamāno kopaṁ pātukaroti.


pli: So caṇḍotveva saṅkhaṁ gacchati.


pli: Doso appahīno hoti.


pli: Dosassa appahīnattā pare kopenti, parehi kopiyamāno kopaṁ pātukaroti.


pli: Moho appahīno hoti.


pli: Mohassa appahīnattā pare kopenti, parehi kopiyamāno kopaṁ pātukaroti.


pli: Ayaṁ kho, gāmaṇi, hetu, ayaṁ paccayo yena midhekacco caṇḍo caṇḍotveva saṅkhaṁ gacchati.


pli: Idha pana, gāmaṇi, ekaccassa rāgo pahīno hoti.


pli: Rāgassa pahīnattā pare na kopenti, parehi kopiyamāno kopaṁ na pātukaroti.


pli: So soratotveva saṅkhaṁ gacchati.


pli: Doso pahīno hoti.


pli: Dosassa pahīnattā pare na kopenti, parehi kopiyamāno kopaṁ na pātukaroti.


pli: Moho pahīno hoti.


pli: Mohassa pahīnattā pare na kopenti, parehi kopiyamāno kopaṁ na pātukaroti.


pli: Ayaṁ kho, gāmaṇi, hetu ayaṁ paccayo yena midhekacco sorato soratotveva saṅkhaṁ gacchatī”ti.


pli: Evaṁ vutte, caṇḍo gāmaṇi bhagavantaṁ etadavoca:


pli: “abhikkantaṁ, bhante, abhikkantaṁ, bhante.


pli: Seyyathāpi, bhante, nikkujjitaṁ vā ukkujjeyya, paṭicchannaṁ vā vivareyya, mūḷhassa vā maggaṁ ācikkheyya, andhakāre vā telapajjotaṁ dhāreyya: ‘cakkhumanto rūpāni dakkhantī’ti; evamevaṁ bhagavatā anekapariyāyena dhammo pakāsito.


pli: Esāhaṁ, bhante, bhagavantaṁ saraṇaṁ gacchāmi dhammañca bhikkhusaṅghañca.


pli: Upāsakaṁ maṁ bhagavā dhāretu ajjatagge pāṇupetaṁ saraṇaṁ gatan”ti.


pli: Paṭhamaṁ.


title_pli: Saṁyutta Nikāya 42.10 1. Gāmaṇivagga

pli: Saṁyutta Nikāya 42.10


pli: 1. Gāmaṇivagga


pli: Maṇicūḷakasutta


pli: Ekaṁ samayaṁ bhagavā rājagahe viharati veḷuvane kalandakanivāpe.


pli: Tena kho pana samayena rājantepure rājaparisāya sannisinnānaṁ sannipatitānaṁ ayamantarākathā udapādi:


pli: “kappati samaṇānaṁ sakyaputtiyānaṁ jātarūparajataṁ, sādiyanti samaṇā sakyaputtiyā jātarūparajataṁ, paṭiggaṇhanti samaṇā sakyaputtiyā jātarūparajatan”ti.


pli: Tena kho pana samayena maṇicūḷako gāmaṇi tassaṁ parisāyaṁ nisinno hoti.


pli: Atha kho maṇicūḷako gāmaṇi taṁ parisaṁ etadavoca:


pli: “mā ayyo evaṁ avacuttha.


pli: Na kappati samaṇānaṁ sakyaputtiyānaṁ jātarūparajataṁ, na sādiyanti samaṇā sakyaputtiyā jātarūparajataṁ, nappaṭiggaṇhanti samaṇā sakyaputtiyā jātarūparajataṁ, nikkhittamaṇisuvaṇṇā samaṇā sakyaputtiyā apetajātarūparajatā”ti.


pli: Asakkhi kho maṇicūḷako gāmaṇi taṁ parisaṁ saññāpetuṁ.


pli: Atha kho maṇicūḷako gāmaṇi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho maṇicūḷako gāmaṇi bhagavantaṁ etadavoca:


pli: “idha, bhante, rājantepure rājaparisāya sannisinnānaṁ sannipatitānaṁ ayamantarākathā udapādi:


pli: ‘kappati samaṇānaṁ sakyaputtiyānaṁ jātarūparajataṁ, sādiyanti samaṇā sakyaputtiyā jātarūparajataṁ, paṭiggaṇhanti samaṇā sakyaputtiyā jātarūparajatan’ti.


pli: Evaṁ vutte, ahaṁ, bhante, taṁ parisaṁ etadavocaṁ:


pli: ‘mā ayyo evaṁ avacuttha.


pli: Na kappati samaṇānaṁ sakyaputtiyānaṁ jātarūparajataṁ, na sādiyanti samaṇā sakyaputtiyā jātarūparajataṁ, nappaṭiggaṇhanti samaṇā sakyaputtiyā jātarūparajataṁ, nikkhittamaṇisuvaṇṇā samaṇā sakyaputtiyā apetajātarūparajatā’ti.


pli: Asakkhiṁ khvāhaṁ, bhante, taṁ parisaṁ saññāpetuṁ.


pli: Kaccāhaṁ, bhante, evaṁ byākaramāno vuttavādī ceva bhagavato homi, na ca bhagavantaṁ abhūtena abbhācikkhāmi, dhammassa cānudhammaṁ byākaromi, na ca koci sahadhammiko vādānuvādo gārayhaṁ ṭhānaṁ āgacchatī”ti?


pli: “Taggha tvaṁ, gāmaṇi, evaṁ byākaramāno vuttavādī ceva me hosi, na ca maṁ abhūtena abbhācikkhasi, dhammassa cānudhammaṁ byākarosi, na ca koci sahadhammiko vādānuvādo gārayhaṁ ṭhānaṁ āgacchati.


pli: Na hi, gāmaṇi, kappati samaṇānaṁ sakyaputtiyānaṁ jātarūparajataṁ, na sādiyanti samaṇā sakyaputtiyā jātarūparajataṁ, nappaṭiggaṇhanti samaṇā sakyaputtiyā jātarūparajataṁ, nikkhittamaṇisuvaṇṇā samaṇā sakyaputtiyā apetajātarūparajatā.


pli: Yassa kho, gāmaṇi, jātarūparajataṁ kappati, pañcapi tassa kāmaguṇā kappanti.


pli: Yassa pañca kāmaguṇā kappanti (…), ekaṁsenetaṁ, gāmaṇi, dhāreyyāsi assamaṇadhammo asakyaputtiyadhammoti.


pli: Api cāhaṁ, gāmaṇi, evaṁ vadāmi—


pli: tiṇaṁ tiṇatthikena pariyesitabbaṁ, dāru dārutthikena pariyesitabbaṁ, sakaṭaṁ sakaṭatthikena pariyesitabbaṁ, puriso purisatthikena pariyesitabbo.


pli: Na tvevāhaṁ, gāmaṇi, kenaci pariyāyena ‘jātarūparajataṁ sāditabbaṁ pariyesitabban’ti vadāmī”ti.


pli: Dasamaṁ.


title_pli: Saṁyutta Nikāya 42.11 1. Gāmaṇivagga

pli: Saṁyutta Nikāya 42.11


pli: 1. Gāmaṇivagga


pli: Bhadrakasutta


pli: Ekaṁ samayaṁ bhagavā mallesu viharati uruvelakappaṁ nāma mallānaṁ nigamo.


pli: Atha kho bhadrako gāmaṇi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho bhadrako gāmaṇi bhagavantaṁ etadavoca:


pli: “sādhu me, bhante, bhagavā dukkhassa samudayañca atthaṅgamañca desetū”ti.


pli: “Ahañce te, gāmaṇi, atītamaddhānaṁ ārabbha dukkhassa samudayañca atthaṅgamañca deseyyaṁ:


pli: ‘evaṁ ahosi atītamaddhānan’ti, tatra te siyā kaṅkhā, siyā vimati.


pli: Ahañce te, gāmaṇi, anāgatamaddhānaṁ ārabbha dukkhassa samudayañca atthaṅgamañca deseyyaṁ:


pli: ‘evaṁ bhavissati anāgatamaddhānan’ti, tatrāpi te siyā kaṅkhā, siyā vimati.


pli: Api cāhaṁ, gāmaṇi, idheva nisinno ettheva te nisinnassa dukkhassa samudayañca atthaṅgamañca desessāmi.


pli: Taṁ suṇāhi, sādhukaṁ manasi karohi; bhāsissāmī”ti.


pli: “Evaṁ, bhante”ti kho bhadrako gāmaṇi bhagavato paccassosi.


pli: Bhagavā etadavoca:


pli: “Taṁ kiṁ maññasi, gāmaṇi,


pli: atthi te uruvelakappe manussā yesaṁ te vadhena vā bandhena vā jāniyā vā garahāya vā uppajjeyyuṁ sokaparidevadukkhadomanassupāyāsā”ti?


pli: “Atthi me, bhante, uruvelakappe manussā yesaṁ me vadhena vā bandhena vā jāniyā vā garahāya vā uppajjeyyuṁ sokaparidevadukkhadomanassupāyāsā”ti.


pli: “Atthi pana te, gāmaṇi, uruvelakappe manussā yesaṁ te vadhena vā bandhena vā jāniyā vā garahāya vā nuppajjeyyuṁ sokaparidevadukkhadomanassupāyāsā”ti?


pli: “Atthi me, bhante, uruvelakappe manussā yesaṁ me vadhena vā bandhena vā jāniyā vā garahāya vā nuppajjeyyuṁ sokaparidevadukkhadomanassupāyāsā”ti.


pli: “Ko nu kho, gāmaṇi, hetu, ko paccayo yena te ekaccānaṁ uruvelakappiyānaṁ manussānaṁ vadhena vā bandhena vā jāniyā vā garahāya vā uppajjeyyuṁ sokaparidevadukkhadomanassupāyāsā”ti?


pli: “Yesaṁ me, bhante, uruvelakappiyānaṁ manussānaṁ vadhena vā bandhena vā jāniyā vā garahāya vā uppajjeyyuṁ sokaparidevadukkhadomanassupāyāsā, atthi me tesu chandarāgo.


pli: Yesaṁ pana, bhante, uruvelakappiyānaṁ manussānaṁ vadhena vā bandhena vā jāniyā vā garahāya vā nuppajjeyyuṁ sokaparidevadukkhadomanassupāyāsā, natthi me tesu chandarāgo”ti.


pli: “Iminā tvaṁ, gāmaṇi, dhammena diṭṭhena viditena akālikena pattena pariyogāḷhena atītānāgate nayaṁ nehi:


pli: ‘yaṁ kho kiñci atītamaddhānaṁ dukkhaṁ uppajjamānaṁ uppajji sabbaṁ taṁ chandamūlakaṁ chandanidānaṁ.


pli: Chando hi mūlaṁ dukkhassa.


pli: Yampi hi kiñci anāgatamaddhānaṁ dukkhaṁ uppajjamānaṁ uppajjissati, sabbaṁ taṁ chandamūlakaṁ chandanidānaṁ.


pli: Chando hi mūlaṁ dukkhassā’”ti.


pli: “Acchariyaṁ, bhante, abbhutaṁ, bhante.


pli: Yāva subhāsitañcidaṁ, bhante, bhagavatā:


pli: ‘yaṁ kiñci dukkhaṁ uppajjamānaṁ uppajjati, sabbaṁ taṁ chandamūlakaṁ chandanidānaṁ.


pli: Chando hi mūlaṁ dukkhassā’ti.


pli: Atthi me, bhante, ciravāsī nāma kumāro bahi āvasathe paṭivasati.


pli: So khvāhaṁ, bhante, kālasseva vuṭṭhāya purisaṁ uyyojemi:


pli: ‘gaccha, bhaṇe, ciravāsiṁ kumāraṁ jānāhī’ti.


pli: Yāvakīvañca, bhante, so puriso nāgacchati, tassa me hoteva aññathattaṁ:


pli: ‘mā heva ciravāsissa kumārassa kiñci ābādhayitthā’”ti.


pli: “Taṁ kiṁ maññasi, gāmaṇi,


pli: ciravāsissa kumārassa vadhena vā bandhena vā jāniyā vā garahāya vā uppajjeyyuṁ sokaparidevadukkhadomanassupāyāsā”ti?


pli: “Ciravāsissa me, bhante, kumārassa vadhena vā bandhena vā jāniyā vā garahāya vā jīvitassapi siyā aññathattaṁ, kiṁ pana me nuppajjissanti sokaparidevadukkhadomanassupāyāsā”ti.


pli: “Imināpi kho etaṁ, gāmaṇi, pariyāyena veditabbaṁ:


pli: Taṁ kiṁ maññasi, gāmaṇi,


pli: yadā te ciravāsimātā adiṭṭhā ahosi, assutā ahosi, te ciravāsimātuyā chando vā rāgo vā pemaṁ vā”ti?


pli: “No hetaṁ, bhante”.


pli: “Dassanaṁ vā te, gāmaṇi, āgamma savanaṁ vā evaṁ te ahosi:


pli: ‘ciravāsimātuyā chando vā rāgo vā pemaṁ vā’”ti?


pli: “Evaṁ, bhante”.


pli: ciravāsimātuyā te vadhena vā bandhena vā jāniyā vā garahāya vā uppajjeyyuṁ sokaparidevadukkhadomanassupāyāsā”ti?


pli: “Ciravāsimātuyā me, bhante, vadhena vā bandhena vā jāniyā vā garahāya vā jīvitassapi siyā aññathattaṁ, kiṁ pana me nuppajjissanti sokaparidevadukkhadomanassupāyāsā”ti.


pli: ‘yaṁ kiñci dukkhaṁ uppajjamānaṁ uppajjati, sabbaṁ taṁ chandamūlakaṁ chandanidānaṁ.


pli: Chando hi mūlaṁ dukkhassā’”ti.


pli: Ekādasamaṁ.


title_pli: Saṁyutta Nikāya 42.12 1. Gāmaṇivagga

pli: Saṁyutta Nikāya 42.12


pli: 1. Gāmaṇivagga


pli: Rāsiyasutta


pli: Atha kho rāsiyo gāmaṇi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho rāsiyo gāmaṇi bhagavantaṁ etadavoca:


pli: “sutaṁ metaṁ, bhante, ‘samaṇo gotamo sabbaṁ tapaṁ garahati, sabbaṁ tapassiṁ lūkhajīviṁ ekaṁsena upavadati upakkosatī’ti.


pli: Ye te, bhante, evamāhaṁsu: ‘samaṇo gotamo sabbaṁ tapaṁ garahati, sabbaṁ tapassiṁ lūkhajīviṁ ekaṁsena upavadati upakkosatī’ti, kacci te, bhante, bhagavato vuttavādino, na ca bhagavantaṁ abhūtena abbhācikkhanti, dhammassa cānudhammaṁ byākaronti, na ca koci sahadhammiko vādānuvādo gārayhaṁ ṭhānaṁ āgacchatī”ti?


pli: “Ye te, gāmaṇi, evamāhaṁsu: ‘samaṇo gotamo sabbaṁ tapaṁ garahati, sabbaṁ tapassiṁ lūkhajīviṁ ekaṁsena upavadati upakkosatī’ti, na me te vuttavādino, abbhācikkhanti ca pana maṁ te asatā tucchā abhūtena.


pli: Dveme, gāmaṇi, antā pabbajitena na sevitabbā—


pli: yo cāyaṁ kāmesu kāmasukhallikānuyogo hīno gammo pothujjaniko anariyo anatthasaṁhito, yo cāyaṁ attakilamathānuyogo dukkho anariyo anatthasaṁhito.


pli: Ete te, gāmaṇi, ubho ante anupagamma majjhimā paṭipadā tathāgatena abhisambuddhā—cakkhukaraṇī ñāṇakaraṇī upasamāya abhiññāya sambodhāya nibbānāya saṁvattati.


pli: Katamā ca sā, gāmaṇi, majjhimā paṭipadā tathāgatena abhisambuddhā—cakkhukaraṇī ñāṇakaraṇī upasamāya abhiññāya sambodhāya nibbānāya saṁvattati?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho sā, gāmaṇi, majjhimā paṭipadā tathāgatena abhisambuddhā—cakkhukaraṇī ñāṇakaraṇī upasamāya abhiññāya sambodhāya nibbānāya saṁvattati.


pli: Tayo kho me, gāmaṇi, kāmabhogino santo saṁvijjamānā lokasmiṁ.


pli: Katame tayo?


pli: Idha, gāmaṇi, ekacco kāmabhogī adhammena bhoge pariyesati, sāhasena adhammena bhoge pariyesitvā sāhasena na attānaṁ sukheti na pīṇeti na saṁvibhajati na puññāni karoti.


pli: Idha pana, gāmaṇi, ekacco kāmabhogī adhammena bhoge pariyesati sāhasena.


pli: Adhammena bhoge pariyesitvā sāhasena attānaṁ sukheti pīṇeti, na saṁvibhajati na puññāni karoti.


pli: Adhammena bhoge pariyesitvā sāhasena attānaṁ sukheti pīṇeti saṁvibhajati puññāni karoti.


pli: Idha pana, gāmaṇi, ekacco kāmabhogī dhammādhammena bhoge pariyesati sāhasenapi asāhasenapi.


pli: Dhammādhammena bhoge pariyesitvā sāhasenapi asāhasenapi na attānaṁ sukheti, na pīṇeti, na saṁvibhajati, na puññāni karoti.


pli: Dhammādhammena bhoge pariyesitvā sāhasenapi asāhasenapi attānaṁ sukheti pīṇeti, na saṁvibhajati, na puññāni karoti.


pli: Idha pana, gāmaṇi, ekacco kāmabhogī dhammādhammena bhoge pariyesati, sāhasenapi asāhasenapi.


pli: Dhammādhammena bhoge pariyesitvā sāhasenapi asāhasenapi attānaṁ sukheti pīṇeti saṁvibhajati puññāni karoti.


pli: Idha pana, gāmaṇi, ekacco kāmabhogī dhammena bhoge pariyesati asāhasena.


pli: Dhammena bhoge pariyesitvā asāhasena na attānaṁ sukheti, na pīṇeti, na saṁvibhajati, na puññāni karoti.


pli: Dhammena bhoge pariyesitvā asāhasena attānaṁ sukheti pīṇeti, na saṁvibhajati, na puññāni karoti.


pli: Dhammena bhoge pariyesitvā asāhasena attānaṁ sukheti pīṇeti saṁvibhajati puññāni karoti.


pli: Te ca bhoge gadhito mucchito ajjhopanno anādīnavadassāvī anissaraṇapañño paribhuñjati.


pli: Te ca bhoge agadhito amucchito anajjhopanno ādīnavadassāvī nissaraṇapañño paribhuñjati.


pli: Tatra, gāmaṇi, yvāyaṁ kāmabhogī adhammena bhoge pariyesati sāhasena, adhammena bhoge pariyesitvā sāhasena na attānaṁ sukheti, na pīṇeti, na saṁvibhajati, na puññāni karoti.


pli: Ayaṁ, gāmaṇi, kāmabhogī tīhi ṭhānehi gārayho.


pli: Katamehi tīhi ṭhānehi gārayho?


pli: Adhammena bhoge pariyesati sāhasenāti, iminā paṭhamena ṭhānena gārayho.


pli: Na attānaṁ sukheti na pīṇetīti, iminā dutiyena ṭhānena gārayho.


pli: Na saṁvibhajati, na puññāni karotīti, iminā tatiyena ṭhānena gārayho.


pli: Ayaṁ, gāmaṇi, kāmabhogī imehi tīhi ṭhānehi gārayho.


pli: Tatra, gāmaṇi, yvāyaṁ kāmabhogī adhammena bhoge pariyesati sāhasena, adhammena bhoge pariyesitvā sāhasena attānaṁ sukheti pīṇeti, na saṁvibhajati, na puññāni karoti.


pli: Ayaṁ, gāmaṇi, kāmabhogī dvīhi ṭhānehi gārayho, ekena ṭhānena pāsaṁso.


pli: Katamehi dvīhi ṭhānehi gārayho?


pli: Na saṁvibhajati, na puññāni karotīti, iminā dutiyena ṭhānena gārayho.


pli: Katamena ekena ṭhānena pāsaṁso?


pli: Attānaṁ sukheti pīṇetīti, iminā ekena ṭhānena pāsaṁso.


pli: Ayaṁ, gāmaṇi, kāmabhogī imehi dvīhi ṭhānehi gārayho, iminā ekena ṭhānena pāsaṁso.


pli: Tatra, gāmaṇi, yvāyaṁ kāmabhogī adhammena bhoge pariyesati sāhasena, adhammena bhoge pariyesitvā sāhasena attānaṁ sukheti pīṇeti saṁvibhajati puññāni karoti.


pli: Ayaṁ, gāmaṇi, kāmabhogī ekena ṭhānena gārayho, dvīhi ṭhānehi pāsaṁso.


pli: Katamena ekena ṭhānena gārayho?


pli: Adhammena bhoge pariyesati sāhasenāti, iminā ekena ṭhānena gārayho.


pli: Katamehi dvīhi ṭhānehi pāsaṁso?


pli: Attānaṁ sukheti pīṇetīti, iminā paṭhamena ṭhānena pāsaṁso.


pli: Saṁvibhajati puññāni karotīti, iminā dutiyena ṭhānena pāsaṁso.


pli: Ayaṁ, gāmaṇi, kāmabhogī, iminā ekena ṭhānena gārayho, imehi dvīhi ṭhānehi pāsaṁso.


pli: Tatra, gāmaṇi, yvāyaṁ kāmabhogī dhammādhammena bhoge pariyesati sāhasenapi asāhasenapi, dhammādhammena bhoge pariyesitvā sāhasenapi asāhasenapi na attānaṁ sukheti, na pīṇeti, na saṁvibhajati, na puññāni karoti.


pli: Ayaṁ, gāmaṇi, kāmabhogī ekena ṭhānena pāsaṁso, tīhi ṭhānehi gārayho.


pli: Dhammena bhoge pariyesati asāhasenāti, iminā ekena ṭhānena pāsaṁso.


pli: Katamehi tīhi ṭhānehi gārayho?


pli: Adhammena bhoge pariyesati sāhasenāti, iminā paṭhamena ṭhānena gārayho.


pli: Na attānaṁ sukheti, na pīṇetīti, iminā dutiyena ṭhānena gārayho.


pli: Na saṁvibhajati, na puññāni karotīti, iminā tatiyena ṭhānena gārayho.


pli: Ayaṁ, gāmaṇi, kāmabhogī iminā ekena ṭhānena pāsaṁso, imehi tīhi ṭhānehi gārayho.


pli: Tatra, gāmaṇi, yvāyaṁ kāmabhogī dhammādhammena bhoge pariyesati sāhasenapi asāhasenapi, dhammādhammena bhoge pariyesitvā sāhasenapi asāhasenapi attānaṁ sukheti pīṇeti, na saṁvibhajati, na puññāni karoti.


pli: Ayaṁ, gāmaṇi, kāmabhogī dvīhi ṭhānehi pāsaṁso, dvīhi ṭhānehi gārayho.


pli: Dhammena bhoge pariyesati asāhasenāti, iminā paṭhamena ṭhānena pāsaṁso.


pli: Attānaṁ sukheti pīṇetīti, iminā dutiyena ṭhānena pāsaṁso.


pli: Katamehi dvīhi ṭhānehi gārayho?


pli: Na saṁvibhajati, na puññāni karotīti, iminā dutiyena ṭhānena gārayho.


pli: Ayaṁ, gāmaṇi, kāmabhogī imehi dvīhi ṭhānehi pāsaṁso, imehi dvīhi ṭhānehi gārayho.


pli: Tatra, gāmaṇi, yvāyaṁ kāmabhogī dhammādhammena bhoge pariyesati sāhasenapi asāhasenapi, dhammādhammena bhoge pariyesitvā sāhasenapi asāhasenapi attānaṁ sukheti pīṇeti saṁvibhajati puññāni karoti.


pli: Ayaṁ, gāmaṇi, kāmabhogī tīhi ṭhānehi pāsaṁso, ekena ṭhānena gārayho.


pli: Katamehi tīhi ṭhānehi pāsaṁso?


pli: Saṁvibhajati puññāni karotīti, iminā tatiyena ṭhānena pāsaṁso.


pli: Katamena ekena ṭhānena gārayho?


pli: Adhammena bhoge pariyesati sāhasenāti, iminā ekena ṭhānena gārayho.


pli: Ayaṁ, gāmaṇi, kāmabhogī imehi tīhi ṭhānehi pāsaṁso, iminā ekena ṭhānena gārayho.


pli: Tatra, gāmaṇi, yvāyaṁ kāmabhogī dhammena bhoge pariyesati asāhasena, dhammena bhoge pariyesitvā asāhasena, na attānaṁ sukheti, na pīṇeti, na saṁvibhajati, na puññāni karoti.


pli: Ayaṁ, gāmaṇi, kāmabhogī ekena ṭhānena pāsaṁso, dvīhi ṭhānehi gārayho.


pli: Katamena ekena ṭhānena pāsaṁso?


pli: Dhammena bhoge pariyesati asāhasenāti, iminā ekena ṭhānena pāsaṁso.


pli: Na attānaṁ sukheti, na pīṇetīti, iminā paṭhamena ṭhānena gārayho.


pli: Ayaṁ, gāmaṇi, kāmabhogī iminā ekena ṭhānena pāsaṁso, imehi dvīhi ṭhānehi gārayho.


pli: Tatra, gāmaṇi, yvāyaṁ kāmabhogī dhammena bhoge pariyesati asāhasena, dhammena bhoge pariyesitvā asāhasena attānaṁ sukheti pīṇeti, na saṁvibhajati, na puññāni karoti.


pli: Ayaṁ, gāmaṇi, kāmabhogī dvīhi ṭhānehi pāsaṁso, ekena ṭhānena gārayho.


pli: Katamehi dvīhi ṭhānehi pāsaṁso?


pli: Dhammena bhoge pariyesati asāhasenāti, iminā paṭhamena ṭhānena pāsaṁso.


pli: Attānaṁ sukheti pīṇetīti, iminā dutiyena ṭhānena pāsaṁso.


pli: Na saṁvibhajati, na puññāni karotīti, iminā ekena ṭhānena gārayho.


pli: Ayaṁ, gāmaṇi, kāmabhogī imehi dvīhi ṭhānehi pāsaṁso, iminā ekena ṭhānena gārayho.


pli: Tatra, gāmaṇi, yvāyaṁ kāmabhogī dhammena bhoge pariyesati asāhasena, dhammena bhoge pariyesitvā asāhasena attānaṁ sukheti pīṇeti saṁvibhajati puññāni karoti, te ca bhoge gadhito mucchito ajjhopanno anādīnavadassāvī anissaraṇapañño paribhuñjati.


pli: Ayaṁ, gāmaṇi, kāmabhogī tīhi ṭhānehi pāsaṁso, ekena ṭhānena gārayho.


pli: Katamehi tīhi ṭhānehi pāsaṁso?


pli: Saṁvibhajati puññāni karotīti, iminā tatiyena ṭhānena pāsaṁso.


pli: Katamena ekena ṭhānena gārayho?


pli: Te ca bhoge gadhito mucchito ajjhopanno anādīnavadassāvī anissaraṇapañño paribhuñjatīti, iminā ekena ṭhānena gārayho.


pli: Ayaṁ, gāmaṇi, kāmabhogī imehi tīhi ṭhānehi pāsaṁso, iminā ekena ṭhānena gārayho.


pli: Tatra, gāmaṇi, yvāyaṁ kāmabhogī dhammena bhoge pariyesati asāhasena, dhammena bhoge pariyesitvā asāhasena attānaṁ sukheti pīṇeti saṁvibhajati puññāni karoti.


pli: Te ca bhoge agadhito amucchito anajjhopanno ādīnavadassāvī nissaraṇapañño paribhuñjati.


pli: Ayaṁ, gāmaṇi, kāmabhogī catūhi ṭhānehi pāsaṁso.


pli: Katamehi catūhi ṭhānehi pāsaṁso?


pli: Te ca bhoge agadhito amucchito anajjhopanno ādīnavadassāvī nissaraṇapañño paribhuñjatīti, iminā catutthena ṭhānena pāsaṁso.


pli: Ayaṁ, gāmaṇi, kāmabhogī imehi catūhi ṭhānehi pāsaṁso.


pli: Tayome, gāmaṇi, tapassino lūkhajīvino santo saṁvijjamānā lokasmiṁ.


pli: Katame tayo?


pli: Idha, gāmaṇi, ekacco tapassī lūkhajīvī saddhā agārasmā anagāriyaṁ pabbajito hoti:


pli: ‘appeva nāma kusalaṁ dhammaṁ adhigaccheyyaṁ, appeva nāma uttari manussadhammā alamariyañāṇadassanavisesaṁ sacchikareyyan’ti.


pli: So attānaṁ ātāpeti paritāpeti, kusalañca dhammaṁ nādhigacchati, uttari ca manussadhammā alamariyañāṇadassanavisesaṁ na sacchikaroti.


pli: Idha pana, gāmaṇi, ekacco tapassī lūkhajīvī saddhā agārasmā anagāriyaṁ pabbajito hoti:


pli: So attānaṁ ātāpeti paritāpeti, kusalañhi kho dhammaṁ adhigacchati, uttari manussadhammā alamariyañāṇadassanavisesaṁ na sacchikaroti.


pli: So attānaṁ ātāpeti paritāpeti, kusalañca dhammaṁ adhigacchati, uttari ca manussadhammā alamariyañāṇadassanavisesaṁ sacchikaroti.


pli: Tatra, gāmaṇi, yvāyaṁ tapassī lūkhajīvī attānaṁ ātāpeti paritāpeti, kusalañca dhammaṁ nādhigacchati, uttari ca manussadhammā alamariyañāṇadassanavisesaṁ na sacchikaroti. Ayaṁ, gāmaṇi, tapassī lūkhajīvī tīhi ṭhānehi gārayho.


pli: Katamehi tīhi ṭhānehi gārayho?


pli: Attānaṁ ātāpeti paritāpetīti, iminā paṭhamena ṭhānena gārayho.


pli: Kusalañca dhammaṁ nādhigacchatīti, iminā dutiyena ṭhānena gārayho.


pli: Uttari ca manussadhammā alamariyañāṇadassanavisesaṁ na sacchikarotīti, iminā tatiyena ṭhānena gārayho.


pli: Ayaṁ, gāmaṇi, tapassī lūkhajīvī, imehi tīhi ṭhānehi gārayho.


pli: Tatra, gāmaṇi, yvāyaṁ tapassī lūkhajīvī attānaṁ ātāpeti paritāpeti, kusalañhi kho dhammaṁ adhigacchati, uttari ca manussadhammā alamariyañāṇadassanavisesaṁ na sacchikaroti.


pli: Ayaṁ, gāmaṇi, tapassī lūkhajīvī dvīhi ṭhānehi gārayho, ekena ṭhānena pāsaṁso.


pli: Katamehi dvīhi ṭhānehi gārayho?


pli: Uttari ca manussadhammā alamariyañāṇadassanavisesaṁ na sacchikarotīti, iminā dutiyena ṭhānena gārayho.


pli: Katamena ekena ṭhānena pāsaṁso?


pli: Kusalañhi kho dhammaṁ adhigacchatīti, iminā ekena ṭhānena pāsaṁso.


pli: Ayaṁ, gāmaṇi, tapassī lūkhajīvī imehi dvīhi ṭhānehi gārayho, iminā ekena ṭhānena pāsaṁso.


pli: Tatra, gāmaṇi, yvāyaṁ tapassī lūkhajīvī attānaṁ ātāpeti paritāpeti, kusalañca dhammaṁ adhigacchati, uttari ca manussadhammā alamariyañāṇadassanavisesaṁ sacchikaroti. Ayaṁ, gāmaṇi, tapassī lūkhajīvī ekena ṭhānena gārayho, dvīhi ṭhānehi pāsaṁso.


pli: Katamena ekena ṭhānena gārayho?


pli: Attānaṁ ātāpeti paritāpetīti, iminā ekena ṭhānena gārayho.


pli: Katamehi dvīhi ṭhānehi pāsaṁso?


pli: Kusalañca dhammaṁ adhigacchatīti, iminā paṭhamena ṭhānena pāsaṁso.


pli: Uttari ca manussadhammā alamariyañāṇadassanavisesaṁ sacchikarotīti, iminā dutiyena ṭhānena pāsaṁso.


pli: Ayaṁ, gāmaṇi, tapassī lūkhajīvī iminā ekena ṭhānena gārayho, imehi dvīhi ṭhānehi pāsaṁso.


pli: Tisso imā, gāmaṇi, sandiṭṭhikā nijjarā akālikā ehipassikā opaneyyikā paccattaṁ veditabbā viññūhi.


pli: Katamā tisso?


pli: Yaṁ ratto rāgādhikaraṇaṁ attabyābādhāyapi ceteti, parabyābādhāyapi ceteti, ubhayabyābādhāyapi ceteti.


pli: Rāge pahīne nevattabyābādhāya ceteti, na parabyābādhāya ceteti, na ubhayabyābādhāya ceteti.


pli: Sandiṭṭhikā nijjarā akālikā ehipassikā opaneyyikā paccattaṁ veditabbā viññūhi.


pli: Yaṁ duṭṭho dosādhikaraṇaṁ attabyābādhāyapi ceteti, parabyābādhāyapi ceteti, ubhayabyābādhāyapi ceteti.


pli: Dose pahīne nevattabyābādhāya ceteti, na parabyābādhāya ceteti, na ubhayabyābādhāya ceteti.


pli: Yaṁ mūḷho mohādhikaraṇaṁ attabyābādhāyapi ceteti, parabyābādhāyapi ceteti, ubhayabyābādhāyapi ceteti.


pli: Mohe pahīne nevattabyābādhāya ceteti, na parabyābādhāya ceteti, na ubhayabyābādhāya ceteti.


pli: Imā kho, gāmaṇi, tisso sandiṭṭhikā nijjarā akālikā ehipassikā opaneyyikā paccattaṁ veditabbā viññūhī”ti.


pli: Evaṁ vutte, rāsiyo gāmaṇi bhagavantaṁ etadavoca:


pli: “abhikkantaṁ, bhante …pe…


pli: upāsakaṁ maṁ bhagavā dhāretu ajjatagge pāṇupetaṁ saraṇaṁ gatan”ti.


pli: Dvādasamaṁ.


title_pli: Saṁyutta Nikāya 42.13 1. Gāmaṇivagga

pli: Saṁyutta Nikāya 42.13


pli: 1. Gāmaṇivagga


pli: Pāṭaliyasutta


pli: Ekaṁ samayaṁ bhagavā koliyesu viharati uttaraṁ nāma koliyānaṁ nigamo.


pli: Atha kho pāṭaliyo gāmaṇi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho pāṭaliyo gāmaṇi bhagavantaṁ etadavoca:


pli: “sutaṁ metaṁ, bhante:


pli: ‘samaṇo gotamo māyaṁ jānātī’ti.


pli: Ye te, bhante, evamāhaṁsu: ‘samaṇo gotamo māyaṁ jānātī’ti, kacci te, bhante, bhagavato vuttavādino, na ca bhagavantaṁ abhūtena abbhācikkhanti, dhammassa cānudhammaṁ byākaronti, na ca koci sahadhammiko vādānuvādo gārayhaṁ ṭhānaṁ āgacchati?


pli: Anabbhācikkhitukāmā hi mayaṁ, bhante, bhagavantan”ti.


pli: “Ye te, gāmaṇi, evamāhaṁsu: ‘samaṇo gotamo māyaṁ jānātī’ti, vuttavādino ceva me, te na ca maṁ abhūtena abbhācikkhanti, dhammassa cānudhammaṁ byākaronti, na ca koci sahadhammiko vādānuvādo gārayhaṁ ṭhānaṁ āgacchatī”ti.


pli: “Saccaṁyeva kira, bho, mayaṁ tesaṁ samaṇabrāhmaṇānaṁ na saddahāma:


pli: ‘samaṇo gotamo māyaṁ jānātī’ti, samaṇo khalu bho gotamo māyāvī”ti.


pli: “Yo nu kho, gāmaṇi, evaṁ vadeti: ‘ahaṁ māyaṁ jānāmī’ti, so evaṁ vadeti: ‘ahaṁ māyāvī’”ti.


pli: “Tatheva taṁ bhagavā hoti, tatheva taṁ sugata hotī”ti.


pli: “Tena hi, gāmaṇi, taññevettha paṭipucchissāmi; yathā te khameyya, tathā taṁ byākareyyāsi—


pli: Taṁ kiṁ maññasi, gāmaṇi,


pli: jānāsi tvaṁ koliyānaṁ lambacūḷake bhaṭe”ti?


pli: “Jānāmahaṁ, bhante, koliyānaṁ lambacūḷake bhaṭe”ti.


pli: “Taṁ kiṁ maññasi, gāmaṇi, kimatthiyā koliyānaṁ lambacūḷakā bhaṭā”ti?


pli: “Ye ca, bhante, koliyānaṁ corā te ca paṭisedhetuṁ, yāni ca koliyānaṁ dūteyyāni tāni ca vahātuṁ, etadatthiyā, bhante, koliyānaṁ lambacūḷakā bhaṭā”ti.


pli: “Taṁ kiṁ maññasi, gāmaṇi,


pli: jānāsi tvaṁ koliyānaṁ lambacūḷake bhaṭe sīlavante vā te dussīle vā”ti?


pli: “Jānāmahaṁ, bhante, koliyānaṁ lambacūḷake bhaṭe dussīle pāpadhamme; ye ca loke dussīlā pāpadhammā koliyānaṁ lambacūḷakā bhaṭā tesaṁ aññatarā”ti.


pli: “Yo nu kho, gāmaṇi, evaṁ vadeyya:


pli: ‘pāṭaliyo gāmaṇi jānāti koliyānaṁ lambacūḷake bhaṭe dussīle pāpadhamme, pāṭaliyopi gāmaṇi dussīlo pāpadhammo’ti, sammā nu kho so vadamāno vadeyyā”ti?


pli: “No hetaṁ, bhante.


pli: Aññe, bhante, koliyānaṁ lambacūḷakā bhaṭā, aññohamasmi. Aññathādhammā koliyānaṁ lambacūḷakā bhaṭā, aññathādhammohamasmī”ti.


pli: “Tvañhi nāma, gāmaṇi, lacchasi: ‘pāṭaliyo gāmaṇi jānāti koliyānaṁ lambacūḷake bhaṭe dussīle pāpadhamme, na ca pāṭaliyo gāmaṇi dussīlo pāpadhammo’ti, kasmā tathāgato na lacchati: ‘tathāgato māyaṁ jānāti, na ca tathāgato māyāvī’ti?


pli: Māyañcāhaṁ, gāmaṇi, pajānāmi, māyāya ca vipākaṁ, yathāpaṭipanno ca māyāvī kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Pāṇātipātañcāhaṁ, gāmaṇi, pajānāmi, pāṇātipātassa ca vipākaṁ, yathāpaṭipanno ca pāṇātipātī kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Adinnādānañcāhaṁ, gāmaṇi, pajānāmi, adinnādānassa ca vipākaṁ, yathāpaṭipanno ca adinnādāyī kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Kāmesumicchācārañcāhaṁ, gāmaṇi, pajānāmi, kāmesumicchācārassa ca vipākaṁ, yathāpaṭipanno ca kāmesumicchācārī kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Musāvādañcāhaṁ, gāmaṇi, pajānāmi, musāvādassa ca vipākaṁ, yathāpaṭipanno ca musāvādī kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Pisuṇavācañcāhaṁ, gāmaṇi, pajānāmi, pisuṇavācāya ca vipākaṁ, yathāpaṭipanno ca pisuṇavāco kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Pharusavācañcāhaṁ, gāmaṇi, pajānāmi, pharusavācāya ca vipākaṁ, yathāpaṭipanno ca pharusavāco kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Samphappalāpañcāhaṁ, gāmaṇi, pajānāmi, samphappalāpassa ca vipākaṁ, yathāpaṭipanno ca samphappalāpī kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Abhijjhañcāhaṁ, gāmaṇi, pajānāmi, abhijjhāya ca vipākaṁ, yathāpaṭipanno ca abhijjhālu kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Byāpādapadosañcāhaṁ, gāmaṇi, pajānāmi, byāpādapadosassa ca vipākaṁ, yathāpaṭipanno ca byāpannacitto kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Micchādiṭṭhiñcāhaṁ, gāmaṇi, pajānāmi, micchādiṭṭhiyā ca vipākaṁ, yathāpaṭipanno ca micchādiṭṭhiko kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati tañca pajānāmi.


pli: Santi hi, gāmaṇi, eke samaṇabrāhmaṇā evaṁvādino evaṁdiṭṭhino:


pli: ‘yo koci pāṇamatipāteti, sabbo so diṭṭheva dhamme dukkhaṁ domanassaṁ paṭisaṁvedayati.


pli: Yo koci adinnaṁ ādiyati, sabbo so diṭṭheva dhamme dukkhaṁ domanassaṁ paṭisaṁvedayati.


pli: Yo koci kāmesu micchā carati, sabbo so diṭṭheva dhamme dukkhaṁ domanassaṁ paṭisaṁvedayati.


pli: Yo koci musā bhaṇati, sabbo so diṭṭheva dhamme dukkhaṁ domanassaṁ paṭisaṁvedayatī’ti.


pli: Dissati kho pana, gāmaṇi, idhekacco mālī kuṇḍalī sunhāto suvilitto kappitakesamassu itthikāmehi rājā maññe paricārento.


pli: Tamenaṁ evamāhaṁsu:


pli: ‘ambho, ayaṁ puriso kiṁ akāsi mālī kuṇḍalī sunhāto suvilitto kappitakesamassu itthikāmehi rājā maññe paricāretī’ti?


pli: ‘ambho, ayaṁ puriso rañño paccatthikaṁ pasayha jīvitā voropesi.


pli: Tassa rājā attamano abhihāramadāsi.


pli: Tenāyaṁ puriso mālī kuṇḍalī sunhāto suvilitto kappitakesamassu, itthikāmehi rājā maññe paricāretī’ti.


pli: Dissati kho, gāmaṇi, idhekacco daḷhāya rajjuyā pacchābāhaṁ gāḷhabandhanaṁ bandhitvā khuramuṇḍaṁ karitvā kharassarena paṇavena rathiyāya rathiyaṁ siṅghāṭakena siṅghāṭakaṁ parinetvā, dakkhiṇena dvārena nikkhāmetvā, dakkhiṇato nagarassa sīsaṁ chijjamāno.


pli: ‘ambho, ayaṁ puriso kiṁ akāsi, daḷhāya rajjuyā pacchābāhaṁ gāḷhabandhanaṁ bandhitvā khuramuṇḍaṁ karitvā kharassarena paṇavena rathiyāya rathiyaṁ siṅghāṭakena siṅghāṭakaṁ parinetvā dakkhiṇena dvārena nikkhāmetvā dakkhiṇato nagarassa sīsaṁ chindatī’ti?


pli: ‘ambho, ayaṁ puriso rājaverī itthiṁ vā purisaṁ vā jīvitā voropesi,


pli: tena naṁ rājāno gahetvā evarūpaṁ kammakāraṇaṁ kārentī’ti.


pli: Taṁ kiṁ maññasi, gāmaṇi,


pli: api nu te evarūpaṁ diṭṭhaṁ vā sutaṁ vā”ti?


pli: “Diṭṭhañca no, bhante, sutañca suyyissati cā”ti.


pli: “Tatra, gāmaṇi, ye te samaṇabrāhmaṇā evaṁvādino evaṁdiṭṭhino:


pli: ‘yo koci pāṇamatipāteti, sabbo so diṭṭheva dhamme dukkhaṁ domanassaṁ paṭisaṁvedayatī’ti, saccaṁ vā te āhaṁsu musā vā”ti?


pli: “Musā, bhante”.


pli: “Ye pana te tucchaṁ musā vilapanti, sīlavanto vā te dussīlā vā”ti?


pli: “Dussīlā, bhante”.


pli: “Ye pana te dussīlā pāpadhammā micchāpaṭipannā vā te sammāpaṭipannā vā”ti?


pli: “Micchāpaṭipannā, bhante”.


pli: “Ye pana te micchāpaṭipannā micchādiṭṭhikā vā te sammādiṭṭhikā vā”ti?


pli: “Micchādiṭṭhikā, bhante”.


pli: “Ye pana te micchādiṭṭhikā kallaṁ nu tesu pasīditun”ti?


pli: “No hetaṁ, bhante”.


pli: “Dissati kho pana, gāmaṇi, idhekacco mālī kuṇḍalī …pe… itthikāmehi rājā maññe paricārento.


pli: Tamenaṁ evamāhaṁsu:


pli: ‘ambho, ayaṁ puriso kiṁ akāsi mālī kuṇḍalī …pe… itthikāmehi rājā maññe paricāretī’ti?


pli: ‘ambho, ayaṁ puriso rañño paccatthikassa pasayha ratanaṁ ahāsi.


pli: Tassa rājā attamano abhihāramadāsi.


pli: Tenāyaṁ puriso mālī kuṇḍalī …pe… itthikāmehi rājā maññe paricāretī’ti.


pli: Dissati kho, gāmaṇi, idhekacco daḷhāya rajjuyā …pe… dakkhiṇato nagarassa sīsaṁ chijjamāno tamenaṁ evamāhaṁsu:


pli: ‘ambho, ayaṁ puriso kiṁ akāsi daḷhāya rajjuyā …pe… dakkhiṇato nagarassa sīsaṁ chindatī’ti?


pli: ‘ambho, ayaṁ puriso gāmā vā araññā vā adinnaṁ theyyasaṅkhātaṁ ādiyi.


pli: Tena naṁ rājāno gahetvā evarūpaṁ kammakāraṇaṁ kārentī’ti.


pli: Taṁ kiṁ maññasi, gāmaṇi,


pli: api nu te evarūpaṁ diṭṭhaṁ vā sutaṁ vā”ti?


pli: “Diṭṭhañca no, bhante, sutañca suyyissati cā”ti.


pli: “Tatra, gāmaṇi, ye te samaṇabrāhmaṇā evaṁvādino evaṁdiṭṭhino:


pli: ‘yo koci adinnaṁ ādiyati, sabbo so diṭṭheva dhamme dukkhaṁ domanassaṁ paṭisaṁvedayatī’ti, saccaṁ vā te āhaṁsu musā vāti …pe…


pli: kallaṁ nu tesu pasīditun”ti?


pli: “No hetaṁ, bhante”.


pli: “Dissati kho pana, gāmaṇi, idhekacco mālī kuṇḍalī …pe… itthikāmehi rājā maññe paricārento.


pli: Tamenaṁ evamāhaṁsu:


pli: ‘ambho, ayaṁ puriso kiṁ akāsi mālī kuṇḍalī …pe… itthikāmehi rājā maññe paricāretī’ti?


pli: ‘ambho, ayaṁ puriso rañño paccatthikassa dāresu cārittaṁ āpajji.


pli: Tassa rājā attamano abhihāramadāsi.


pli: Tenāyaṁ puriso mālī kuṇḍalī …pe… itthikāmehi rājā maññe paricāretī’ti.


pli: Dissati kho, gāmaṇi, idhekacco daḷhāya rajjuyā …pe… dakkhiṇato nagarassa sīsaṁ chijjamāno.


pli: ‘ambho, ayaṁ puriso kiṁ akāsi daḷhāya rajjuyā …pe… dakkhiṇato nagarassa sīsaṁ chindatī’ti?


pli: ‘ambho, ayaṁ puriso kulitthīsu kulakumārīsu cārittaṁ āpajji,


pli: tena naṁ rājāno gahetvā evarūpaṁ kammakāraṇaṁ kārentī’ti.


pli: Taṁ kiṁ maññasi, gāmaṇi,


pli: api nu te evarūpaṁ diṭṭhaṁ vā sutaṁ vā”ti?


pli: “Diṭṭhañca no, bhante, sutañca suyyissati cā”ti.


pli: “Tatra, gāmaṇi, ye te samaṇabrāhmaṇā evaṁvādino evaṁdiṭṭhino:


pli: ‘yo koci kāmesu micchā carati, sabbo so diṭṭheva dhamme dukkhaṁ domanassaṁ paṭisaṁvedayatī’ti, saccaṁ vā te āhaṁsu musā vāti …pe…


pli: kallaṁ nu tesu pasīditun”ti?


pli: “No hetaṁ, bhante”.


pli: “Dissati kho pana, gāmaṇi, idhekacco mālī kuṇḍalī sunhāto suvilitto kappitakesamassu itthikāmehi rājā maññe paricārento.


pli: Tamenaṁ evamāhaṁsu: